remmso » EUSKERA\nNORTZUK DIRA MINEN BIKTIMA NAGUSIAK?\nBiktimen %80 zibilak dira, batez ere umeak eta emakumeak. Minek ez daukate begirik eta ez dakite bereizten soldadua eta zibila, bake garaia eta gerra denbora. Bestalde, lurrean hain erraz landatu daitezkeenez eta gerra bat bukatu eta handik urte askora oraindik bizirik daudenez, amesgaizto itzela bihurtzen dira gerra-toki diren edo izan diren lekuetako biztanleentzat. Kanbodian, adibidez, gerra zibileko 15 urtean baino jende gehiago hil eta mutilatu da minekin hiru urteko bakealdian.\nMinen ondorio sozial eta ekonomikoak\nMinak aurkitu eta indargabetzea oso lan garestia da (mina bakar bat neutralizatzeak 35.000-120.000 pezeta balio dezake). Denborari bagagozkio, futbol zelai baten neurriko arlo bat ordubetean itxi daiteke minaz josita, baina mina horiek garbitzeko hiru hilabete beharko da. Horri gehitu bekio neutralizatzen diren 5.000 minako lagun bat hil eta 2 zauritzen direla.\nDenok dakigun bezala, Mendebaldeko Saharan gerra odoltsu eta krudel bat hasi zen marokoarrek lurralde hori inbaditu zutenean.\nBidegabeko eraso horren hasieratik bertatik zabaldu zen lurralde osoan minen mamu beltza. Minen aurreneko biktima inbasioaren lehenbiziko hilabetean gertatu zen (1975eko azaroan). Ordutik hona minen uzta odoltsua ugaldu baizik ez da egin Martxa Berdeaz geroztik.\nLehenbiziko eztanda horren ondorioz saharar bati zangoa moztu zioten. Geroztik, anputazioak eta era guztietako kalte fisiko eta psikologikoak ohiko kontua bihurtu dira Mendebaldeko Saharan.\nUne horretan sahararrek ihesari eman zioten babes bila.\nGeroztik minak gero eta gehiago erabili izan dira. Aldaketa handiak ikusten dira baita ere minen erabileran Saharako gerran zehar. Hala, 80ko hamarkada hasieran Marokoko armada harresi izugarri bat egiten hasi zen —lotsaren harresia— eta milaka mina erabili zituen bere azpiegitura militarraren funtsezko oinarri bezala.\nZenbat mina daude Mendebaldeko Saharan?\n“Geu gara mundu guztian mina gehien dituen gizataldea”.\nEz alderdi beligeranteek eta ez erreferenduma gainbegiratu behar zuen nazioarteko erakundeak dakite zenbat mina jarri diren Mendebaldeko Saharan. Gobernuz Kanpoko Erakundeek ere ez daukate datu zehatzik. Gaia sakonkienik ikertu dutenen arabera 100.000 mina inguru egongo lirateke Mendebaldeko Saharan. Paradoxa handiena da kopuru hori, teknikoki, 100 kilometroko harresi-zatian landatutako minen kopurua baino txikiagoa dela —eta harresiak ia 2000 kilometro izaki! Bestela esanda, kopuru hori ez da harresien ondoan landatu diren mina guztien hamarrena ere.\nIturri batzuek diotenez, bakarrik harresiko mina-eremu batzuetan bost milioi minaraino egon daitezke.\nInteresgarriena izango litzateke jakitea zenbat mina dauden eskualde osoan, baina datu hori inork ez daki zehazki. Batzuk zazpi milioi mina aipatzen dute eta beste batzuek aldiz, hala nola Pentagonoren kalkulu batzuek, 10 milioi mina egon daitezkeela diote.\nGKE batzuek Mendebaldeko Sahara herrialde minatuen TOP TENean sartzen dute, hau da, mina gehien dituzten mundu guztiko hamar herrialdeen artean, Egipto, Iran, Irak, Afganistan, Kanbodia, Angola, Bosnia-Herzegovina eta Kroaziarekin batera, besteak beste.\nZenbat mina mota daude edo erabili dira?\nZoritxarrez, 1975etik hona Mendebaldeko Sahara hemisferio bietan ekoitzi diren mina sofistikatuenen erakustoki eta froga-leku izan da.\nEra guztietako gai eta motatako minak erabili dira Mendebaldeko Saharan: plastikozkoak, zurezkoak, metalezkoak eta are lonazkoak ere, 4 gramo lehergai dituztenetatik hasi eta 14 kilo lehergaitik gora dituztenetaraino.\nWeb gune honek duela gutxi egindako ikerketa baten arabera, kalkulatzen da Mendebaldeko Saharan badirela 53 mina antitanke eta antipertsona mota baino gehiago, hau da, asmatu zirenetik hona historian zehar ekoitzi diren mina mota eta modelo guztien %20.\nZein herrialdetan egiten dira Mendebaldeko Saharan jartzen diren minak?\nPortzentajeen (eta mota) hurrenkeraren arabera:\nAurrena Italia dago, eta ondoren Sobiet Batasuna zena, Belgika, Egipto, EEBB eta Frantzia.\nSaharara minak esportatzen dituzten beste herrialde batzuk: Britainia Handia, Jugoslavia zena, Txekoslovakia zena, Grezia eta Hegoafrika, besteak beste.\nEspainiak ere bi mina mota ditu Saharan. Bestalde, hainbat txostenetan jasotzen den bezala, pirateria sare bat dago eratuta minak saldu, inportatu eta esportatzeko. Ondo frogatuta dago Maroko sare horretako partaide garrantzitsua dela, nahiz eta dagoeneko 14 urte igaro diren “su-etena” aldarrikatu zela MINURSO antzuaren begipean.\n10.3 Non daude lurperatuta normalean?\nJakina, ezinezkoa da zehazki esatea non dauden lurperatuta. Teorian, minak erabiltzen direnean arau orokor batzuk bete behar dira, baina gutxitan betetzen dira eta hartara zailagoa baino ez da jakitea non dauden ezkutatuta. Hona hemen minak non jarri erabakitzerakoan kontuan hartzen diren faktore batzuk:\nMinak lurperatzeko toki ohikoenak:\nHarresiaren aurrealde, aldamen eta sakontasun guztian. Horiek dira tokirik arriskutsuenak.\nEstepak edo harritzak.\nMilitarren biltoki izandako lekuak (asentamenduak edo aterpe abandonatuak)\nTontorrak eta lautadak.\nErabiltzen ez diren bide zaharrak.\nZerbitzuz kanpo dauden ekipamendu, tresneria, tanke eta bestelakoak.\nWadi edo erreka bokale edo ahoak.\nBatailaren bat borrokatutako lekuak.\nManiobretarako erabilitako lekuak.\nEZBEHARRAK, BIKTIMAK ETA KONPONBIDEA\nMarokoarrek Saharan eraiki duten harresiaren alde bietan gertatzen diren kontaezineko ezbeharrak dira egoera honen alde mingarriena. Normalean, mundu osoan bezala, biktima horiek haurrak izaten dira, CICRen txostenetan ikusten den bezala, baina emakumeek eta gainerako zibilek ere aukera handiak dituzte harresiaren biktima bihurtzeko.\nEzbehar horiek oso toki apartatuetan gertatzen direnez orduak eta batzuetan egun osoak behar izaten dira zauritua eritetxe batera eramateko. Ondorioz, maiz gertatzen dira hemorragia larriak. Bestalde, bai garraiobideak eta bai laguntza emateko pertsonala oso eskasak direnez, zailagoa izaten da zaurituei hasierako laguntasunak ematea.\nBiktima horiek eritetxeetara heltzen direnean, esaterako Marokon, ez zaie ematen halako istripu bat jasan duen pertsona bati zor zaion arreta.\nGogoan daukagu Hjeiba Mint Aueimir izeneko neskato bati duela ez asko gertatu zitzaiona. 2004ko martxoan, neskato horrek istripu larri bat izan zuen Twezgui eskualdeko harresiaren inguruan zebilenean. Bere senideak ez ziren aberatsak baina eginahalean saiatu ziren neskatoari behar zuen laguntza guztia ematen. Bizkitartean, aitak inondik ez zezakeen bildu haurra artatzeko eskatzen zioten dirutza, eta beste biderik ez zuten izan baizik eta besoak gurutzatu eta zain geratu, ez jakinez neskatoak onera egingo ote zuen ala bizia galduko zuen.\nEz ahaztu istripu hori Marokoko lurretan gertatu zela eta Marokoko Kanpo Harremanetarako ministroak ICBri esana ziola “Marokoko Gobernuak lehentasuntzat hartzen du biktimak artatzea eta biktimen gizarteratze lanaz arduratzea”. Ez ote litzateke hobe Marokorentzat minak desaktibatzen hasiko balitz eta zeregin horretan esku bat ezarriko balie NBEari eta POLISARIOAri, biktima berriak noiz agertuko zain egon beharrean? Baina, jakina, gauza bat dira hitzak eta beste bat egintzak.\nSaharako GKE batzuek bere gain hartu zuten neskatoaren kasua eta laguntza bila hasi ziren. Suitzako Minen Biktimen elkarteari esker, batzorde mediko bat heldu zen eta bere eskuetan hartu zuten afera. Hjeiba eritetxera eraman zuten baina zango bat moztu behar izan zioten, denbora gehiegi egona zelako behar bezalako zainketarik hartu gabe.\nHolako kasuak sarri ikusten dira, denak ere begira ea noiz arduratuko diren euretaz Estatuak, gizarte zibila, nazioarteko GKEak. Horiek arduratu ezik euren sufrimenduak ez du azkenik izango.\nMINEN BIKTIMAK ETA BIZIRIK ATERATZEN DIRENAK:\nMINA ETA GERRA BIKTIMENTZAKO “CHREIF MARTIRIA” ZENTROA\nChreif Martiria eskola 1978ko azaroaren 14an sortu zen minen eta gerraren biktimak artatu, errehabilitatu, gizarteratu eta prestakuntza emateko. Zentro horrek lan ikaragarria egin du koadroak sortzen administrazio, kudeaketa, joskintza eta beste hainbat arlotan.\nA) Hezkuntza mailan:\n– Biktimen kultura maila hobetzea prestakuntza eta bergizarteratzea eskainiz.\n– Biktimen ezagupen zientifiko, tekniko, profesional eta kirolezkoak sakondu, eta aukera eman beste kultura batzuk ezagutzeko.\nHelburu horiek lortzeko ondoko elementuak behar dira:\n– Zentroan egotaldi erosoa bermatu behar zaie.\n– Biktimei laguntza psikologikoa eman behar zaie.\n– Bakoitzari bere buruaren ardura hartzen irakatsi behar zaie (autonomo izaten).\n– Aisialdirako ekintzak irakatsi eta hobetu, adimena landu dezaten.\nB) Osasun mailan:\nOsasun asistentzia integrala bermatu behar zaie (osaketa eta prebentzioa), horretarako behar diren ekipoak eta sendagileak lortuz.\nEskolaren egoera eta dituen eskakizunak.\nLan-mundura berriro itzultzeko arazo gehien izango dituzten mina eta gerra biktimentzat dago zabalik eskola.\n1978tik hona baliabide nazionalekin eta laguntza humanitario urri batekin egin du lan.\nEskolako minusbaliatuek ezgaitasun maila ezberdinak dituzte:\n– Erabateko elbarriak: lagun bi.\n– Gurpilekiko aulkian ibili beharreko elbarriak: 9 lagun.\n– Elbarritasun partziala: 15 lagun.\n– Itsuak: 5 lagun.\n– Mutilatuak: 50 lagun.\nZentro honek oraindik ez dauka bere helburuak egoki betetzeko behar duen material guztia. Hona hemen beharko litzatekeen material humanitarioa:\n– Eskola eta lanbide gaiak.\n– Osasun gaiak.\n– Komunikazio gaiak.\nHorra bada zentro honi buruzko aipamen laburra. Itxaropentsu gaude lortuko dugula baliabide horiek lortzeko behar dugun laguntza, eta eskerrak ematen dizkiogu ahalegin horretan esku bat ezartzen digun edozein pertsona, erakunde edo GKEri, bere laguntzarekin nabarmen hobetu baitaiteke zentroak zaintzen dituen lagunen egoera.\nZein da Saharako arazoa?\nSaharako arazoa are larriagoa egiten da nazioarteko komunitateak Saharako gatazka bidegabeki bazterrera utzia duelako eta minek eta lehertzeke dauden gainerako gailuek eragiten dituzten kalte larriez batere axolatzen ez delako.\nNazioarteko erakundea ez da batere axolatzen leherketa horiek Saharako zibilei eta albo-herrialdeetako hiritarrei dakarzkieten kalteez.\nSaharan bada minen aurka ekiteko mugimendu berri bat. Borroka horretan aurreratzeko beharrezkoa da GKEek ere parte hartzea kanpaina komun bat abiatuz arma krudel eta hilgarri horien aurka. Garrantzitsua da baita ere nazioarteko mugimendu zibikoari minei buruzko informazioa eskaintzea, jakin dadin zein den Saharako egiazko egoera.\nMendebaldeko Saharako minen aurkako borrokak baditu eragozpen batzuk. Hona hemen garrantzitsuenak:\nMendebaldeko Saharako minei buruzko albiste guztien gainean Marokok ezarrita daukan informazio blokeo gogorra.\nHala bertako biztanleek nola GKEek minen arriskua gutxiesteko duten joera.\nEgoeraren jarraipena egiteko azpiegitura espezializaturik eza.\nGai honetan inolako politika argirik eza etorkizunari begira.\nGerra baten esperientzia bizi izan arren langile kualifikaturik eza, eta baliabide teknologikoen garestitzea.\nMinen arriskuari buruzko sentsibilizazio kanpainen jarraitasunik eza.\nDesabantaila gogorra da arlo honetan lan egiten duten GKEekin lankidetza aktiboan ez aritzea.\nBiktimek eta bizirik atera direnek etengabeko laguntza eta arreta behar dute, batez ere protesiak, gizarteratzea, heziketa eta beste hainbat gauza.\nOso garrantzitsua da ikerketa tekniko orokor bat egitea alderdi beligeranteek baimendutako guneetan.\n10. Nazio Batuek, alderdi beligeranteek eta nazioarteko komunitateak eginbidea eta ardura daukate minek eragindako kalteak arintzen laguntzeko minen aurkako ekimenak abiatuz eta, batez ere, Mendebaldeko Saharako mina eremu guztien desminaketa humanitario bat eginez\nDESMINAKETA HUMANITARIOAREN ERREFERENTZIAK\nZer da desminaketa?\nDesminaketa humanitarioa da minen aurkako borrokan egin daitekeen ekintza garrantzitsuenetako bat. Desminaketa prozesuan hainbat lan mota sartzen dira, denak ere minak eta lehertu gabeko munizioak erauzi eta desagertarazteko asmoz egiten direnak. Lan horien artean sartzen dira ikerketa teknikoak, altxamendu kartografikoak, erauzketa lanak, seinaleztapena, desminaketaren osteko dokumentazioa, minek kaltetutako komunitateekiko harreman zuzenak eta desminatutako lur-arloen eskualdaketa.\nMina-kentze lanak desminaketa humanitarioaren zati txiki bat baino ez dira, nahiz eta zati garestiena izan. Hainbat metodo asmatu dira minak aurkitu eta desaktibatzeko, eta banaka zein nahastean erabiltzen dira. Nolanahi ere, minak lehertarazteko lana espezialisten eskuetan uzten da.\nDesminaketari buruzko jarrerak:\nBeti agertu da prest eta gogotsu Mendebaldeko Saharako mina guztiak kentzeko eta laguntza osoa eskaini die horretan ari diren GKEei, bereziki “Franfurkt Nazioarteko Medikua” GKEari, zeinarentzat zirriborro bat prestatu baitzuen minen kokaleku orokorra markatuz. Laguntza bera eskaini dio baita ere nazioarteko zenbait erakunderi, hala nola MINURSOri.\nGaur egun desminaketa humanitarioko lan batzuk egiten ari dira Polisarioaren mende dauden zenbait tokitan, baina Marokok ez du inolaz ere onartzen gauza bera egitea berak okupatutako lurretan.\nLan hori Land Mines Monitor GKEak zuzentzen du.\nMarokoko gobernua etengabe ari da oztopoak jartzen desminaketa humanitarioko ahaleginak trabatzeko. Horrezaz gain, beti ezkutatu du minen arazoaren benetako dimentsioa, datuak aldatuz edo estaliz. Azkenik, laguntza guztia ukatzen die minen biktimei, arlo horretako itun eta hitzarmenak hautsiz.\nMarokoarren mina erreserbak gai tabu dira. Nola Maroko ez den ICBLk (Internacional Comitte Ban Landmines) bultzatutako Mina Antipertsonalen Debekurako Nazioarteko Batzordeko kide, ez dio inori ezelango konturik ematen bere ekintzez.\nMarokok mendean dituen lurraldeetan ez die behar bezalako laguntzarik eman MINURSOren ingeniari taldeei eta ez du onartu kontrolatzen dituen lurretan minak ez osorik ez zatiz ken daitezen arrazoi humanitarioengatik.\nNazio Batuak (MINURSO)\nGorengo mailako instantzia hau zain dago ikusteko nolako akordioak sinatuko dituzten Polisarioak eta Marokok, baina ezagun du ez daukala batere asmorik alderdien gainean indarrik egiteko lan humanitario bat bultzatzeko.\nMinak kentzen espezializatutako MINURSOren tropek ere ez dute konpromiso sendorik hartu lan horretan.\nAldiz, Suitzako kontingentea, marokoarrek askotan jartzen dizkieten oztopoak gorabehera, beti agertu da prest minak desaktibatzeko harresiaren alde bietan; halere, hiru astean mina bi baizik ez zituzten neutralizatu, eskualde osoa minaz josita egon arren.\nPakistandarrek beste lan molde bat aukeratu zuten: lanari “adarretik heldu” beharrean, base bat eraiki zuten euren soldaduak aterpetzeko. Makina bat kritika ekarri zizkien horrek minen aurka lanean diharduten GKEen aldetik.\nNBEaren txosten batzuetan desminaketa operazio batzuk aipatzen dira baina zehaztu gabe zein tokitan burutu diren eta zer lan egin den zehazki.\nGobernuz kanpoko erakunde batzuk:\nNorvegiako Herri Laguntza. “NPA”\nHauxe izan zen lehenbiziko GKEa errefuxiatu sahararren kanpamenduetan populazio zibilari informazioa eman ziona minek eta lehertu gabeko gainerako lehergailuek daukaten arriskuari buruz. 1999tik 2000ra bitartean egin zuen informazio lan hori.\nKooperante atzerritarren klaustroak 1999ko uztailean prestakuntza eman zion lehenbiziko saharar taldeari gero urrian talde handi bat prestatzen hasteko eta denen artean aukeratzeko minen arriskuaz sentsibilizatzeko jende egokiena.\nWilaya bakoitzean talde bat sortu zen eta beste bat “Otsailak 27” eskolarako.\nKooperante atzerritarren ustez oso lan ona egin da minen arriskuei buruzko prestakuntza ematean, batez ere, emakume taldeei eta baita ere errefuxiatu sahararretako eskoletan.\nTalde honek lehenbiziko azterketak ere burutu zituen jakiteko zenbat zekiten herritarrek minen arriskuei buruz.\nMinen arriskuei buruzko sentsibilizazio lana Mendebaldeko Saharako lurralde askatuetaraino zabaltzea zen GKE horren helburua.\nZoritxarrez, bai bakerako aukerak eta bai errefuxiatuak beren etxeetara itzultzeko aukerak oso ilunak ziren garai batean Norvegiako Herri Laguntzak erabaki zuen bere proiektuak bertan behera uztea eta egoera zertxobait hobetzen zenean itzultzea.\nGKE honek dioenez, Polisarioak oso laguntza zabal eta zintzoa eman zion bere lanean, batez ere beste herrialde batzuetan hartu dutenarekin alderatuta.\n“Frankfurt” Nazioarteko Medikua:\n2000. urtean, erreferenduma egiteko itxaropena zertxobait biziagoa zen garaian, erakunde honek, Fronte Polisarioarekin koordinaturik eta Norvegiako Herri Laguntza taldearekin batera, Mendebaldeko Sahararen erabateko desminaketa humanitarioa egiteko ardura hartu zuen. Azkenean baina, beldurra zegoen bezala, Marokok ezetz biribila eman zion proiektuari.\nOnena izango litzateke kanpaina bat egitea maila guztietan munduko iritzi publikoak jakin dezan nolako arriskua dagoen Mendebaldeko Saharan minengatik, eta presioa egitea GKEekin eta minen aurkako militanteekin Marokok onar dezan behingoz Sahara osoaren desminaketa humanitarioa. Orduan ere, dudarik gabe, aitzakia berriak asmatuko lituzke Marokok minak ez kentzeko, baina lanak izango lituzke uko hori iritzi publikoari onartarazteko.\nMaroko behartu kontrolatzen dituen lurraldeetako biktimei behar den laguntza ematera.\nMaroko behartu argi adieraztera zein den bere jarrera minen inguruko lanei buruz\nSalaketa gutunak bidali munduko presidente, pertsonalitate, GKE eta nazioarteko erakundeei.\nAzkenik, azpiegitura bat sortu sahararren artean desminaketa lanen jarraipenaz eta koordinazioaz arduratzeko.\nKonklusioa: Gaur egun munduko iritzi publikoak, NBEko gorengo mailek eta GKEek ez dute batere axolarik agertzen Saharako populazio zibilak bizi duen egoera latzaren aurrean, ez da kontuan hartzen populazio hori ez bakarrik egunoroko errepresio sistema baten azpian bizi dela baizik eta, gainera, milioika minaz jositako lurralde baten erdian preso aurkitzen dela eta egoera horretan milaka lagun daudela arrisku gorrian eta beren oinarrizko giza-eskubideak zapalduta. Egoera horretaz jabetu beharko lirateke, beraz, eta behar diren neurriak hartu giza-eskubide horiek bermatzeko.\nARRISKUARI BURUZKO HEZIKETA\nHonela definitzen da Minen Arriskuari buruzko Heziketa (MRE): “Arriskuan dauden gizataldeei portaera seguruago bat irakasteko eta kaltetutako komunitateen arteko lokarriak sortzera bideratutako hezkuntza prozesua”.\nFuntsean, herrialde guztiek lagundu behar dute minen arriskuei buruzko sentsibilizazio programak eta lehergai hondarren arriskuei buruzko heziketa planak bultzatzen.\nMendebaldeko Sahara gerra krudel baten borroka-leku izan da 1975az geroztik.\nGerraren ondorioz, era guztietako milaka mina antitanke eta antipertsona erabili dira, hainbesteraino non GKE batzuek Sahara TOP TEN delakoen zerrendan sartu dute, hau da, mina gehien daukaten munduko hamar herrialdeen zerrendan.\nMinak normalean lurpean egoten dira, baina batzuetan lur azalean ere bai; minek ez dakite bereizten zibila eta militarra, zaharra eta umea. Arma krudel horri ez zaio axola zer edo nor lehertzen duen.\nMinak metalez, plastikoz zein zurez eginak izan daitezke. Formari dagokionez, badira karratuak, biribilak, eta abar. Gehienetan oliba kolorekoak dira, baina kolore guztietakoak daude.\nINFORMAZIOA: minek hil, zauritu eta mutilatu egiten dute.\nMEZUA: ez ukitu, aukeran beti urrundu minetatik.\nINFORMAZIOA: minak gutxien uste diren lekuetan egoten dira.\nMEZUA: “gauza bitxi” bat ikusi ezkero, urrundu handik eta albait arinen parte eman agintariei.\nINFORMAZIOA: minak gehienetan presioz edo trakzioz lehertarazten dira, besteak beste.\nMEZUA: ez egin presiorik ezagutzen ez duzun objektuen gainean, ez tiratu edo askatu hari edo alanbre susmagarririk.\nINFORMAZIOA: Mendebaldeko Saharan ugari dira baita ere lehertu gabeko granadak, jaurtigauiluak, bonbak eta munizioak.\nMEZUA: objektu horiek lurrean sakabanatuta aurki daitezke, batez ere militarrek okupatutako guneetan. Era guztietako formak eta koloreak izaten dituzte, baina gehienetan metalezkoak izaten dira, nahiz eta badiren plastikozkoak, vaketitazkoak e.a.\nINFORMAZIOA: bonbak, granadak eta gainontzeko munizioak minak baino arrisku gutxiagokotzat jotzen dira.\nMEZUA: Lehertzeke dauden munizioek ere badakite hiltzen, zauritzen eta mutilatzen.\nINFORMAZIOA: Haurrak dira arrisku gehien duten gizataldea.\nMEZUA: jolaserako tokiak eta aisialdirako guneak ez daudenean haurrak bazter miran hasten dira.\nPicnic-etan, txangoetan, ur eta egur bila joatean e.a. istripu larriak gerta daitezke.\nHaurrak zaintzea helduen ardura da.\nINFORMAZIOA: Mendebaldeko Saharan minak eta lehertu gabeko munizioak berdin aurki daitezke leku ezagunetan nola ezezagunetan (ikus minen arriskua).\nMEZUA: gogoan hartzen baduzu norabait joatea galdetu hau beti zeure buruari: Nora noa? Zein bide hartu behar dut? Nola? Presaka eta nolanahi ibiltzen dena arriskuan sartzen da. Hobe da berandu heltzea sekula ez heltzea baino.\nINFORMAZIOA: zoritxarrez, Mendebaldeko Saharan ez dago arrisku seinalerik. Horrek arazoa larritu baizik ez du egiten.\nMEZUA: batzuetan gorriz pintatutako harri metak ikusten dira, beste batzuetan zotz bat zapi bat lotuta duena, abisu gisa.\nBakanago agertzen da mundu osoan erabiltzen den seinalea, hau da, “Kontuz, minak” hitzak ageri dituen triangelu gorria.\nHalako seinale bat ikusi ezkero behar diren neurriak hartu behar dira. Onena, halere, lekuak hustea da.\nBeti komeni da arretaz jokatzea eta aldez aurretik ikastea zeintzuk diren Mendebaldeko Saharako mina eremuak.\nINFORMAZIOA: Mendebaldeko Saharako gune batzuetan gerra-materiala dago, hautsita edo bertan behera utzita.\nMEZUA: Baliteke tanke, auto eta arma abandonatu horiek lehergai bizia izatea oraindik. Beraz, ez ukitu eta ez hurbildu.\nINFORMAZIOA: Saharan garraioa autoz egiten da gehienetan (lur gaineko garraioa baizik ez dago).\nMEZUA: txoferrak beti bide eta ibilbide erabilienetatik ibili behar dira; erabiltzen ez diren bide zaharrak arriskutsuak izan daitezke.\nINFORMAZIOA: posible da ustekabean gune arriskutsu batean sartzea (arrisku seinaleak edo arriskua bera ikustean jakiten da hori).\nMEZUA: ziur dakizunean arrisku baten aurrean zaudela, geratu, begiratu, pentsatu, aztertu egoera, ondo ikertu geratu zaren tokia. Holakoetan, etorri zaren bidetik itzultzea izaten da onena, hau da, zure lorratzen gainetik berriro joatea.\nINFORMAZIOA: Mendebaldeko Saharan eraikitako harresi marokoarra da oraindik munduko gune minatuena eta lehertu gabeko munizio gehien dituena, ez bakarrik Mendebaldeko Saharan baizik eta mundu osoan ere.\nMENSAJE: jarraibideak bete beti.\n“BEREZIA” HARRESIAREN AURKAKO MANIFESTAZIOETARAKO\nHarresiaren aurka eta sahararren alde diharduten mugimenduek salaketa manifestazioak egin dituzte harresiaren aurrealdean beren gaitzespena adierazteko.\nZalantzarik gabe mugimendu hori oso garrantzitsua da nazioarteko iritzi publikoa Saharako arazoaz ohartarazteko, baina nola horrelako ekintzak arriskutsuak izan daitezkeen komeni da kontuan hartzea bizpahiru gauza:\n1. Manifestazioa antolatzerakoan, eta behin leku-orduak finkatu ondoren, oso garrantzitsua da militar espezializatuek goitik behera ikertzea manifestazio tokia, ez dadin ezbeharrik gerta eta, ezelango arriskurik balego, hura saihesteko.\n2. Antolatzaileek marra bat finkatu behar dute inork zapaldu ezinekoa, eta manifestariek zintzo bete behar dituzte antolatzaileen esanak.\n3. Batzuetan urak edo haizeak lekuz alda ditzakete minak eta lur azalera ekarri.\n4. Posible da baita ere militarrek bertan behera utzitako eta lehertu gabeko ehunka munizio ikustea.\nJAKINMINA, LAZAKERIA ETA DESOBEDIENTZIA BETI DIRA ARRISKUTSUAK.\nMendebaldeko Saharak toki harrigarriak ditu, mendiak, wadiak, bazter hunkigarriak bitxiaren bitxiz edo eragiten duten nostalgiaren indarrez.\nSaharako herria (ustekabean) bitan zatituta geratu zen. Gure lurra ere erdibituta geratu da milioika mina dituen harresi izugarri baten bitartez.\nHogei urtetik gorako lagun askok ez dute ezagutzen beren aberriko geografia, ez dakite nolako arriskua dagoen, baina lurralde horretantxe daude gure asmoak, gure helmuga, gure oroitzapenak, gure haurtzaroa eta gure oroimina.\nEz daukagu langile kualifikaturik, teknologiarik, e.a., baina bagenitu ere ezer gutxi egin ahal izango genuke, minak urte askoan egoten baitira bizirik lurpean eta beti ibili behar baita begiak erne horiekin. Oraindik ez dago herrialde bat minen aurkako borroka irabazi duenik.\nMina horiek ezabatzeko milioiak eta milioiak eralgi dira dolarretan, baina ez da hargatik emaitza onik atera. Zinez borroka zaila da.\nSahararrok gara minen eta lehertu gabeko munizioen biktimagai errazenak.\nMinen arriskuari aurre egiteko errotik baztertu behar ditugu ondoko jarrerak:\n– EKINTZA DELIBERATUAK\nEpe luzera oso garrantzitsua da Mendebaldeko Saharan minen arriskuari buruzko heziketa ona ematea eta herritarrei irakastea posible dutela minen arriskuarekin bizitzea, mamu eternal bati bezala begiratu gabe.\nAgian egunen batean desagertuko dira lehergailu eta mina guztiak eta landatuko dira horien tokian zuhaitzak eta larrosak!\nMetodo ezberdinekin lan egiten dugun hainbat herrialdetako ekintzaile talde bat gara.Gure helburua da ahalik eta informazio gehien ematea sahararrei eta nazioarteko komunitateari Mendebaldeko Saharako harresi eta minei buruz.\n“Lotsaren Harresia” deitzen dugun zorigaiztoko hormaren berri emateko eta horma horrek dakartzan ondorio txarrak munduari jakinarazteko zegoen premia gorria ohartu ondoren erabaki genuen Proiektu hau sortzea. Teknologia berriek informazioa eskuratzeko ematen dituzten aukerak aprobetxaturik, web orri bat sortu dugu Mendebaldeko Saharako harresi eta minen inguruko gaiak aztertzeko.\nZER DIRA HARRESIAK?\nHarresiak eraikuntza erraldoi batzuk dira, gotortuak, minez josiak, 160.000 soldadu baino gehiagoko armada indartsu batek zainduak eta ehunka tanke, milioika mina, hesi arantzadun eta era guztietako oztopo militarrez inguratuak.\n1975ean Marokoko armadak sahararren lurraldeak indarrez okupatu zituenean hasi ziren harresi horiek eraikitzen helburu espantsionista hutsez, hau da, lurralde okupatuen kontrola segurtatzeko eta bortxazko okupazioa fait accompli edo aldaezineko gertaera bihurtzeko.\nGaur egun horma horiek oinarrizko giza-eskubideen kontrako urraketa gordina dira eta nazioarteko legeriaren aurkako eraso zuzena.\nNOIZ AGERTU ZIREN HARRESIAK?\n1975ean, Espainiak Saharatik alde egin zuenean, Marokok iparraldetik eta Mauritaniak hegoaldetik gerra hasi zuten Fronte Polisarioaren aurka.\nGerraren ondorioz Mauritaniak, porrot egiteko zorian, bakea sinatu zuen Fronte Polisarioarekin 1979an eta uko egin zien lurraldearen gainean zeuzkan eskakizun guztiei. Une hori baliatu zuen Marokok bere okupazioa sahararren herrialde osoraino zabaltzeko. Polisarioak ez eze nazioarteko erakundeek ere salatu zuten okupazio hori.\nBere burua defendatu beharrez, Polisarioak gogortu egin zituen bere erasoaldiak eta oso egoera larrian jarri zuen Marokoko erresuma. Gauzak horrela, eta nola Marokoko armadak ez zuen lortu Mendebaldeko Sahara indarrez azpiratzerik, “aterabide magiko” bat asmatu zuen.\nGatazkaren egoera politiko-militarra hausnartu ondoren, Hassan II.ari “lotsaren harresi” kriminalak eraikitzea gogoratu zitzaion estualditik ateratzeko.\n3. NOLA, NOIZ ETA NON EGIN ZIREN LEHEN ALDIZ.\n3.1 Prestaketak eta hasiera.\nBen Othman korolenaren agindupeko “Larak” izeneko indar berezi batek erdialdeko Marokotik jaitsi eta egoitza hartu zuen Abattih-en, Tantan-eko hegoaldean. 1980ko abuztuan indar hori Ras el Janfrara abiatu zen, hau da, Zini eta Smara mendien arteko lautada erraldoia azpian hartzen duen muino batera, misio harrigarri batekin: ordura arte Saharan jasandako derrotak berriz gertatzea galaraziko zuen harresi bat eraikiko zuten langileak babestea.\nLurraldeaz jabetu ondoren eta milaka dozena soldadu obrak zaintzen jarri ondoan, ehunka hondeatzeko makina eta bulldozer, hondeatzaileak eta ingeniari brigada osoak hasi ziren harresia eraikitzen. Hilabete batzuk lehenago erokeria hutsa zena denbora gutxiren buruan bukatuta zegoen eta geroztik hor dago, hainbeste jenderen etsipen eta kalterako.\nHarresia sei zati edo puskatan egin zen. 1987ko apirilean harresia Atlantiko itsasora iritsi zen La Gueran barrena, eta horrenbestez obra faraoniko horren eraztunak hesituta utzi zuen bere barruan Mendebaldeko Sahara.\nAztertzaile batzuek diote sekula ez dela egin halako lan erraldoirik: ingeniariak eta hondeatzaileak gau eta egun lanean ziharduten bitartean berrogei mila soldadu zeuden guardian lanak zaintzen. Zailtasun teknikoagatik barik bere neurri erraldoiarengatik da obra hau benetan itzela.\nEGITURA ETA KONPOSIZIOA\nEgitura: lauzpabost kilometrorik behin konpainia bat dago, normalean infanteriakoa (ehun gizon inguru) eta unitate horietako bakoitzak sekzio bat dauka mendean (30-40 gizon).\nUnitate horiek eskuarki infanteriako soldaduz osatuta daude baina badira beste arma batzuk ere, hala nola paraxutistak edo bestelako komando batzuk. Hamabost kilometrorik behin radar batek tiro-koordenadak hornitzen dizkie artileriako bateriei eta aurrerago mina eremuak eta alanbradak aurkitzen dira.\nHarresiek ondoko osagaiak dituzte:\n5.1. Lehergailu gabeko oztopoak\n5.1.1. Hareazko harresiak: marokoarren hesi “defentsiboaren” inguruan eraikitako hormak —toki batzuetan zazpi hormataraino—, bata bestearen atzean jarriak. Hiru metroko altuera izan dezakete.\n5.1.2. Harrizko hormak: horma hauek 1987ko maiatzaren 2an agertu ziren lehen aldiz, hain zuzen ere, marokoarrek ikusi zutenean sahararrak ez zutela arazorik hareazko hormak zeharkatzeko. Harrizko hormak hareazko hormen sendogarri egiten dira. Laurogei zentimetro altu dira eskuarki, nahiz metro batekoak ere egin diren. Unitateen arteko tarteak gotortzeko egiten dira.\n5.1.3. Alanbradak: harresi osoaren luzeran daude jarrita, batez ere Sostengu Puntuen (SP) eta Behaketa Puntuen (BP) aurrean. Alanbrada altuak dira eta batzuetan alanbrezko 12 hariraino izan ditzakete.\nEskema, Sostengu Puntu (base) baten egitura eta osaketa\nHarresiaren profila (harri eta hareazko horma ez dira agertzen). Iturria: C/16.\nZanga antitankeak: lurrean egiten dira etsaiaren tanke eta gainerako garraio tresnei bidea mozteko. Zanga hauek Sostengu Puntuetan eta Behaketa Puntuetan egiten dira eta baita ere harrizko hormen artean ezkutatuak. Metro batetik metro eta erdira bitarteko sakonera daukate eta 1,5-2 metrora bitarteko zabalera.\n5.2. Lehergailudun oztopoak\n5.2.1. Mina eremuak. Hasieran harresiaren aurrealdeko ertzaren aurrean jarri ziren, leku batzuetan kilometro eta erdiko distantziaraino.\nHarresiaren aurrealde guztia josita dago mina antitanke eta antipertsonalez. Nola minek ez duten begirik, zapaltzen dituzten guztiak lehertzen dituzte, eta urteen joan-etorrian hamaika lagun hil eta zauritu dituzte. Hilgarriak izateaz gain, lurrean egote hutsarekin izu gorria zabaltzen dute jendearen artean.\nAskotan mina horiek atrintxeratutako unitateen aldamenetan eta sakontasunean jartzen dira. Munduan diren mina eremu mota taktiko guztiak aurki daitezke Saharako harresian. Bestalde, mina horietatik askok mekanismo bat daukate lurretik jasoak ez izateko (argitasun gehiagorako, ikus “minen arriskua” izeneko atalera).\n5.2.2. Radarren bidezko detekzio sistema: radarren bidezko detekzio sistema harresiko sistema osoaren funtsezko osagaia da, eta bere detektagailuek harresiaren luzera osoan jarrita daude autoak edo jendeak hurbiltzen direnean abisua emateko.\nMarokoko armadak oso radar sistema sofistikatuak erabiltzen ditu: gau eta egun lanean ari dira eta gauza dira pertsona bat 30 kilometrora detektatzeko eta ibilgailu bat 60 kilometrora.\nStentor, Rasit eta Ratac radarrak dira Marokoko armadak gehien erabiltzen dituenak. Orobat erabiltzen ditu Westinghouse radar indartsuak, iturri batzuen arabera Mendebaldeko Sahara osoa estaltzen dutenak.\n“… eta bien bitartean, herrialde bat bitan zatitua eta milaka familia joan den hogeita hamar urtean bereizketa, erbestea eta errepresioa pairatzen. Horra balantze hitsa, horra bere ASKATASUNA ETA LURRA defendatzeaz beste deliturik ez daukan herri baten gainera erori den zigor latza”.\nPosible ote da duela 25 urte eraikitako harresi izugarri honen ondorioak orrialde bakar batean biltzea? Hona hemen ondorio aipagarrienak.\nHarresi honen funtsezko helburuak: espantsionismoa, anexionismoa eta kolonizazioa.\n• ONDORIO NAGUSIAK: “EPE LABURREAN”\nKarta Magnaren 28 artikulu baino gehiago urratzen ditu larriki.\nFuntsezko giza-eskubideak porrokatzen ditu (okupazioa batetik, eta errefuxiatuen eskubideak bestetik).\nHarresia zutik dagoen artean sahararrek erbesteratuta jarraituko dute, familiak zatituta eta Saharako eta eskualde osoko populazioaren jarraipen soziokultural eta familiarra hautsita. Harresiaren mendebaldean torturak, umiliazioak, zapalketa eta bortxaketak gertatzen dira.\n– Harresia da sahararren autodeterminazio erreferenduma egiteko dagoen oztopo (fisiko nola psikologiko) bakarra. Harresi horrek eskualdearen egonkortasun politikoa eragozten du eta zaildu egiten du Magreb arabiarraren batasuna, Afrikako Batasuna eta eskualdeko zein nazioarteko beste erakundeen jarduna.\n– Oztopo oldarkor hau Aljeriako hego-sartaldeko mugaren ondo-ondotik igarotzen da eta legez kanpo jaten ditu Mauritaniako lur pusketa zenbait.\nEkologikoak eta ingurumenekoak:\n– Harresi hau egiteko milaka zuhaitz bota ziren, non eta basamortuan!\n– Lehertu gabeko mina eta lehergailuen kutsadura.\n– Eragotzi egiten du hedapen urbanistikoa, hau da, hiriak, herriak, eskolak eta eritetxeak egiteko aukerak murrizten ditu.\n– Marokoko soldadu eta ofizialek kontrolik gabeko ehiza egiten dute.\n– Eraikuntzarako balia daitezkeen gai apurrak (harriak, harea, e.a.) harresirako erabiltzen dira.\n– Sarbidea zarratzen dio jendeari nekazaritza guneetara, iturri apurretara, e.a..\nHarresiaren babesean sahararren ondasun naturalak —lurreko eta itsasoko aberastasunak— sistematikoki lapurtzen ari dira.\nHarresiak eragotzi egiten du Mendebaldeko Saharako merkataritza (hala barrutik kanpora nola kanpotik barrura) eta hori Nazioarteko Legeriaren urraketa nabarmena da.\nHarresi honek hiru aukera baizik ez dizkie uzten sahararrei norabait mugitu nahi badute: iparraldera jotzea Marokotik barrena, mendebaldera jotzea pateretan Atlantikotik zehar, eta sortaldera jotzea baina harresia, 160.000 soldadu, milioika mina, radarrak, alanbradak eta txakurrak gaindituz. Kanpo zabaleko munduko presondegi handiena da, muga inprobisatu eta berriztatu bat.\nSaharako harresiak 20 markatik gora hausten dituenez, beharbada Guinness erakundeak aintzat hartu beharko luke bere liburuan sartzeko. Sekula egin den eraikuntza luzeena da, historia guztian egin diren 10 lerro luzeenen %30era iristen baita. Herri bat gehien zatitu duen oztopo artifiziala da, mina-dentsitate handiena daukan eskualdea, lurralde kontrolatuena, eta abar.\n2004ko maiatzean, ordurako MINURSOk jadanik 14 zeramatzalarik Saharako su-etena gainbegiratzen, misio horren jurisdikziopean GLB hizkiak zeuzkan mina bat aurkitu zen harresiaren ondoan —2001ean egindako mina bat! Halako gauzen aurrean NBEk ez ikusi egiten du eta ez du ezelango neurririk hartzen, nazioarteko legeriaren urraketa garbia diren arren.\nGaur egun Marokoko armadaren lan nagusia harresia sendotzea da eta su-eten akordio guztiak harresi horren kontra porroskatzen dira. Bien bitartean nazioarteko komunitateak gor eta mutu jarraitzen du, jaramonik egin gabe harresiak eragiten dituen kalte eta lege-hauste guztiei.\nHarresia gaitzesteko ahotsak oraintxe hasi dira zertxobait entzuten, zein-eta sentsibilitate berri bat sortzen hasi balitz bezala harresiak dakartzan ondorio txarrak salatzeko. Italiarrak eta espainiarrak izan dira gaitzespen ahots horiek adierazi dituzten lehenak, harresiaren sortaldean pare bat manifestazio eginez. Maila ofizialean ere agertu dira gaitzesle gutxi batzuk, bereziki Hugo Chavez Venezuelako presidentea, Erromako alkatea, Walter Veltroni jauna, beti mugimenduaren abangoardian dagoena, eta Pierre Galland Belgikako eurodiputatu ohia, harresiaren aurkako ekintza praktikoena burutu duena: gutun bat bidali NBEko Idazkari Orokorrari harresi sistemaren ondorio txarrak salatzeko.\n8. NAZIOARTEKO LEGERIA ETA HARRESIAK\nNazioarteko inongo erakunde edo instantziak ez du onartzen Marokoren subiranotasuna Mendebaldeko Sahararen gainean, 1961tik hona Saharako arazoa deskolonizazio arazo bat bezala jasota dagoelako Nazio Batuen Erakundeko agendan.\nMarokok, bere aldetik, Mendebaldeko Saharako zati handi bat indarrez beretu ondoren eta zazpi urteko gerra odoltsu batetik landa, estrategia berri eta artean munduan beste inon ikusi ez zena abiatu zuen: harresiak eraikitzea. Marokoko gobernuak dio harresi horiek beharrezkoak direla “defentsarako”, eta hortik heldu da hain zuzen marokoarrek eman dioten izen faltsua: “defentsako harresia”. Bizkitartean, errealitateak goitik behera gezurtatzen du deitura hori, harresiaren helburua ez baita defentsa, baizik eta espantsionismoa, anexionismoa, Marokotik bidalitako kolonoz Sahara jostea eta okupazioari babesa ematea.\n8.1 NAZIOARTEKO LEGERIA HUMANITARIOA\nArgi baino argiago dago Saharako harresiarekin Marokoko agintariek larriki urratzen dituztela oinarrizko giza-eskubideak.\nGenevako IV. Konbentzioko 23. artikuluaren arabera, sinatzaileak behartuta daude oztoporik ez jartzera sendagai, osasun gai, janari eta jantzien joan-etorriei. Artikulu beraren c) atalean adierazten da zilegi dela eginbide hori ez betetzea etsaiak gai horietatik etekin nabarmena ateratzen badu bere ekonomia edo gerra ekintzetarako.\nGenevako 53. artikuluak xehekiago aztertzen ditu arazo horiek:\n“Indar okupatzaileak debekatua du gizabanakoen, Estatuaren, erakunde publikoen edo gizarte-erakunde edo kooperatiben ondasun higikor eta higiezinak suntsitzea, salbu eta suntsiketa horiek ezinbestekoak badira gerra operazioen ondorioz”. Marokok eraikitako harresiak eragotzi egiten die sahararrei beren lurreko hainbat ondasun erabiltzea, hala nola iturriak, labore lurrak edo abereentzako bazkalekuak. Horrezaz gain, harresiak erbesterako bidea hartzera bortxatu ditu herrixka sahararretako milaka lagun.\nHorrek talka egiten du baita ere Genevako Konbentzioaren 52. artikuluarekin, zeinek honela dioen: “Debekatzen da langabezia sustatzea edo enplegu aukerak murriztea herrialde okupatu bateko langileak indar okupatzailearentzat lan egitera bortxatzeko”.\nGenevako laugarren Konbentzioko 27. artikuluak honela dio: “alderdi beligeranteek eskua daukate gerraren kausaz beharrezkoak diren kontrol edo segurtasun neurri guztiak hartzeko babesten dituzten pertsonen gainean”. Halere, xedapen horrek ez ditu justifikatzen Marokoko armadak Mendebaldeko Saharan egiten dituen hainbat ekintza, 27. artikulu honetan aitortzen diren eskubideak ukatzera datozenak.\n8.2 NAZIOARTEKO LEGERIA ETA ANEXIOA\nNazioarteko legeriaren arabera ilegala da gerra batean eskualde edo lurralde bat okupatzea, lurralde baten okupazioa aldi baterakoa baizik ezin izan daitekeelako legeria horren arabera. Lurralde baten estatutua alderdi beligeranteek zehazten dute elkarrekin zuzenean negoziatuta edo erreferendum bidez lurraldeko biztanleei galdetuz nola nahi duten bizi etorkizunean —behintzat hala izan behar dela onartzen dute Estatu guztiek, Nazio Batuen Erakundeak eta Afrikako Batasunak. Duela gutxi Mohamed VI.a erregeak aterabide hori ezetsi duenean gatazka larritu baizik ez da egin.\nEra berean, Nazioarteko Zuzenbideak finkatuta utzi du ez dela zilegi lurralde bat indarrez anexionatzea. Nazioarteko legeriaren arabera horrelako anexioek ez daukate inolako babes legalik eta beti izango dira balio eta oinarri gabeak.\nSegurtasun Kontseiluak antzeko kasu bat aztertu behar izan zuen Jerusalem eta Siriako Golan eskualdean Israelek mantentzen zuen okupazioaren aurkako 1980ko 478. eta 1981eko 497. ebazpenak onartu zituenean. Ebazpen horien bidez israeldarren okupazioa legez kanpokotzat jo zuen eta gomendioa egin zien nazioarteko Estatuei ez zezatela onartu.\nParadoxa deitoragarriena da Mendebaldeko Saharako harresia, hainbeste urtean zutik egon arren eta hala sahararrei nola eskualde osoari hainbeste kalte egin arren, inoiz ez dela aztertu Segurtasun Kontseiluan, nahiz eta Saharako presidenteak Aljeriako “El Bilad” egunkariari adierazi zion posible zela sahararrek Hagako epaitegira jotzea hala egiteko une egokia ikusten zutenean.\nSaharar eta bakearen aldeko gizaseme guztiek eginbide morala daukate arazo honi, lotsaren harresi honi, merezi duen garrantzia emateko.\nHarresi hau erresuma okupatzaileak eraikitako oztopo artifiziala da eta Mendebaldeko Saharako bizitza normaltzea galarazten duen faktore nagusia. Horrezaz gain, harresiak larriki kolpatzen ditu giza-eskubideak, beragatik populazio zibilak erbestea, bereizketa eta haustura sozial eta kulturala pairatzen baititu, ahaztu gabe harresiaren luzera guztian lurperatuta dauden milioika minek dagoeneko ehunka lagun, gehienak zibil errugabeak, zauritu eta hil dituztela harresi erraldoiaren alde bietan.\nHistoriaurretik hasi Erdi Aroan barrena jarraitu eta gaurdaino hamaika harresi eraiki izan da munduan. Zein da horietako bakoitzaren legenda? Zer egin zaio Txinako Harresiari? Zertara jo dute Erdi Aroko Europako gotorleku handigaitzak? Eta Japoniakoak? Zenbat iraun zuen Hitlerren Alemaniako Sigfried lerroak? Zer egin zitzaion Maginot Lerroari eta Atlantikoko hormari? Zertan da gaur frantsesek Aljerian eraikitako Mauricio Chall lerroa? Nola desegin zen Barlev harresia? Berlingo harresia, mundua bitan zatitzen zuen harresi famatua, zutik ote dago beti?\nHorma eta harresi horiek guztiak ez daude gehiago zutik, eraiki zituztenen nahiaz kontra bada ere gerrak edo herrien borondateak lurrera bota dituztelako.\nMarokok eraikitako harresia salbuespena izango ote da? Zenbat denbora iraun behar du? Errotik sinesten dugu goiz edo berandu harresi horrek ere bereak egingo dituela. Nola eta noiz eraitsiko duten, ordea, hori da oraindik ez dakiguna.\n9. Zer dira minak?\nMinak dira arma batzuk normalean lurpean edo ezkutuan jartzen direnak eta norbaitek edo zerbaitek zapaldu ezkero eztanda egiten dutenak. Beste era batzuetara lehertarazten direnak ere badira.\n9.1 Zer dira mina antipertsonalak?\nMina antipertsonalak dira azken urteotan gehien zabaldu diren minak. Presio txiki bat aski dute eztanda egiteko eta, hortaz, edozein pertsona, nagusi nahiz ume, izan daiteke euren biktima.\n9.2 Zenbat mina daude munduan?\nMunduko 64 herrialdetan badira 110 milioi minatik gora lurrean landatuak eta eztanda egiteko prest. Horiez gain, badira beste 100 milioi mina biltegietan pilatuta. Asia eta Afrika dira minen izurria gogorkien pairatzen duten kontinenteak. Adibidez, Angolan eta Kanbodian biztanle baino mina gehiago daude. Kuwaiten badira 280 mina kilometro karratuko. Antzera daude Erdialdeko Amerikan eta Hegoaldeko Amerikan. Europan, berriz, Balkanak, Kroazia eta Bosnia-Herzegovina minaz josita geratu dira bost urteko gerratik landa\n9.3 Zenbat mina ekoizten dira?\nMunduan 50 herrialdetako 100 bat enpresak 50.000 mina ekoizten dituzte astean, hau da, minutu bakoitzeko bost mina berri dauzkagu munduko bakea hondatzeko prest. Mina antipertsonaletan badira 340 mota edo modelotik gora. Gaur egun bereizi egiten dira mina ergelak eta mina bizkorrak, edo mina detektagarriak eta mina detektaezinak. Ezberdintasunak gorabehera, halere, mina guztien ondorioak berdintsuak dira.\n9.4 Zenbat balio dute?\nBadira prezio guztietakoak, 05 dolarretik hasi eta 30 dolarretarainokoak. Gehienak ordea oso merke eros daitezke.


abendua 26, 2018 ecommerce Computer, Elektronika, OS-STORE, OSGEAR euskarria, Produktuak, Biltegiratzea, Teknologia 0\nErabili arazoak konpontzeko azpitik duzun CD instalatu bada argibideak, DVD edo Blu-Ray disko ez da inolako diskoak irakurtzeko gai edo ezin izan diskoak aitortu.\nArgibideak arazoa konpontzen zenbait kasutan bada drive ez da erabat huts lagunduko du. beheko argibideak egon barruko zein kanpoko erabil daiteke CD, DVD edo Blu-Ray disko baina oinarriak batzuk desberdinak pixka bat izan liteke. CD-ROM alea ez den bitartean lan erabiltzaileek frustrating izan daiteke, datuen galera eragin dezake, eten lan prozedura normal, eta abar. Ezagutza CD-ROM ez lanean lagungarria da akats gainditzeko error konpontzeko erabat denbora ez nahiak bat bada. Artikulu jakin batean, zaio soluzio anitz aztertuko dugu CD-Drive alea konpontzen ez lanean.\nparte 1: Hardware erabiltzea eta gailuetako arazo- >>>\nHau oinarrizko metodoa CD-Drive arazoa kentzeko ez lanean da. pauso batzuk jarraitu With, erabiltzaile izan dezake beraien DVD eta CD-ROM onartutako sistemak. Hauek dira urratsak:\nUkitu Windows gakoa + I Run elkarrizketa-koadroa irekitzeko.\nKontrol panel, bilaketa-kutxa aurkitu, eta mota 'arazo', eta, ondoren, 'Arazoak' sakatu.\nto 'Konfiguratu gailua' hori Hardware eta Soinua Item izenburuan agertzen gainean klik egin behar duzu. Erabiltzaileak baliteke idatzi euren pasahitzak berrespena.\nHonek ez badu akatsa konpontzeko, mugitu dezakezu hurrengo irtenbidea emateko.\nparte 2: Ohikoenak arrazoia disko falta da >>>\ndisko gogorra ez bezala duten off-the-apala ordenagailu bat edo kanpoko disko ontzi, estra hard drive erostean ez dira beti datorrena formatua eta erabiltzeko prest. Horren ordez, Oraindik erabat hutsik estatu-ideia bat dute dela azken erabiltzaileak zer nahi dute unitatean egin beharko, beraz, ez preformatting edo bestela disko aldatuz fabrikan prestazioa ez da. Horrela, denean unitatean zure sistema duzu, Windows besterik itxaroten zer den unitatean egin erabakitzeko ordez automatikoki formatuaren eta hura gehituz disko zerrendara of.\nStep 1: Egin klik Hasi > Korrika egin. Idatzi ” sysdm.CPL ” elkarrizketa-koadroan erakusten duten sartu. Klik ados eta zuk ekarri beharko luke batean “System Properties” elkarrizketa-koadro.\nStep 2: fitxa joan “Hardware” eta klik “Gailu kudeatzailea” behin han kokatu zure gidari. Nirea deitzen zen “DVD / CD-ROM unitate.” Egin klik bikoitza da bere edukiak erakusteko eta han azpian beste gailu izan behar. Galdera-ikur bat izan Nirea baina kasu batzuetan, harridura puntu bat izenaren ondoan izan zitekeen. Nirea deitzen zen “AOPEN DUW1608 / ARR” baina zure egungo ezberdina bada, ondo dago.\nStep 3: Egin klik bikoitza agerian berriki hardware “AOPEN DUW1608 / ARR” eta da egin elkarrizketa koadroan agertuko da. Joan “Driver” fitxa, eta hautatu “Update Driver…” beheko botoiak batetik.\nStep 4: orain, hautatu “zerrenda edo kokapen jakin batetik instalatu” eta sakatu Hurrengoa. Hurrengo koadroan hautatu “Ez bilatu. gidariaren aukeratuko du I instalatu” eta berriro, klikatu hurrengo. ezberdinak koadro bat izango da zure gidari hardwarea bateragarria erakusten. Hautatutako behetik I berriena zen sinesteko, deitzen zen “CD-ROM unitatea [IMAPI ezarpenak 1,5].” Klikatu hurrengo eta argibideak ematen du amaitzeko.\nparte 3: Agian eragindako akastuna DVD batek egiten >>>\nEgin klik bikoitza System\nKlik hardware fitxa\nKlik gailu kudeatzailea\nOE ATA / ATAA kontroladore sekta klik bikoitza ide kanalean\nKlik ezarpen aurreratuak fitxa batean\nGailu 0 edo 1 ultra DMA izan behar (ez POI) Egungo transferentzia abiadura ultra DMA izan beharko\n(Hala ez bada) uninstall Gailu disko eta DVD unitatea (Nire kasuan Pioneer drive zen) – berrabiarazi ordenagailua berriro instalatu – berriro instalatuko berrabiarazi ordenagailua berriro ere – errepikatu 1 – 7 Berriro bi ezarpenak itzuli dira ultra eta arazoa finkoa da.\nPart4: disko optikoa gutun zereginak aldatzea >>>\nLehenetsiz, Windows bertsio guztiak eskuragarri dagoen hurrengo disko gutun esleitzeko disko optikoa lokalik bolumen horiek honako. Geroago duzu disko gogorrean gehigarri bat instalatu edo zure disko repartition bolumen gehiago sortu bada, disko optikoa esleitzen gutun alda daiteke, bertan duten disko optikoa gutun zahar gisa sartzeko saiatzen instalatutako software nahastu daiteke.\nHori gerta ez ditzakezu “musika-aulkiak” disko optikoa letren reassignment eskuz disko optikoa drive gutun bat dela existitzen den edozein tokiko edo sare bolumena disko letra baino handiagoa esleitu. altuena eskuragarri disko gutun esleitzea, With, disko optikoa to Windows eragozten inoiz disko gutun hori aldatuz batetik. Bi disko optikoa badaukazu, esleitzeko horietako Z: eta y:. disko ezberdinak gutun bat esleitzeko Windows XP disko optikoa du, honela jarraitu:\nComputer Management pantailetan gidatzeko gutun zereginak\n1. Kontrol Panel, aukeratu Administrazio-tresnak > Informatika Kudeaketa.\n2. Zabaldu zuhaitza beharrezkoa bada Storage adarrean elementuak erakusteko.\n3. Klik Disko Kudeaketa, eta zure disko optikoa kokatu behe-eskuineko panelean.\n4. Eskuin-klikatu optikoa drive ikonoa testuinguruaren menu kokapena erakutsi, eta aukeratu Aldatu Drive gutuna eta Bideak menu elementua Aldaketaren Drive gutuna eta Bideak-elkarrizketan kokapena erakutsi.\n5. Egin klik Aldatu botoia eta goitibeherako zerrendan erabili drive eskuragarri gutun bat esleitzeko disko optikoa.\n6. Zure aldaketak gorde eta irten. Behin aldaketak onartzen, disko berriaren gutun du eragina berehala.\nMUSIKA DRIVE LETTERS\ndisko gutun esleipena aldatzen baduzu, disko optikoa for, hacerlo berehala unitate edo sistema eragilea instalatu ondoren. disko hori erabiltzen baduzu, jatorrizko letra azpian softwarea instalatzeko, software Aurrerago zaharra disko gutun erabiliz unitatean sartzeko saiatuko.\nater dagoela, Zure gidari ibili beharko fina. Talde Informazio gehiago, Klikatu hemen\nHTC Teknologia Series Driver laguntza gidariaren laguntza CPU Gailu kudeatzailea 64-bit Windows Samsung OS-STORE Software HD Graphics Nokia interpretazio juridikoa Processor Helburua Publikoa Intel prozesadoreak Telefono mugikorra Gailu Model Technology_Internet


Domintxine, Plentzia, Sao Tomé, ETA… | Xehe\nHasiera » Sailkatugabeak » Domintxine, Plentzia, Sao Tomé, ETA…\nGutxitan ikusten-aurkitzen du kazetariak, nobelagileak, kantagileak edo antzerkilariak, ixtorio mikro bat zeinetan nabarmen islatuko diren munduko gai makroak. “Sagarren Denbora”ren egileek bat harrapatu dute eta dokumental zirraragarria atera zaie. Hogeitabost urte barru ere ikusiko da.\nEta zer kontatzen du “Sagarren Denborak”? Hainbeste gauza, unibertsalak batzuk, intimoak bestetzu, Euskal herriko historiaren une gogoangarriak ugari… Kristiane Etxaluzek ikusi-bizitutakoekin bete liteke iazko LARRUN bat osatu zen moduan liburu bat baino gehiago. Alfontso Etxegaraik bizkarrean daramatzanetatik batzuk azalduak ditu 1995ean “Regresar a Sara”n. Baionako Atalante zineman ondoan neuzkan biek irakurriak zituzten bi idatziak eta hala ere behin eta berritan emozionatu ziren filmean zehar. Egileek asmatu duten seinaleetako bat, niretzako.\nDenbora historikoari dagokionez, filmean erretratu labur indar handikoetan ikusi dugu pasatzen Frantziako Euskal Herria domintxindarrak kontatuta, eta Espainiako Euskal Herria bizkaitarraren hitzetan. Nazioaren zapalkuntza, euskaldunon autogorroto ezin jasana, sustraiak bortxaz estali nahi dituen ixiltasunaren azpian zerbait eder badela intuizioa, gazte denborako errebolta itxaropenez betea. ETAko edo ETAren oso inguruko militatziaren osagai latzak, izan presondegi, komandoen ekintza armatu, burkideen heriotz edo GALen eraso. Tortura sistema demokratikoaren lanabes.\nBada beste irakurketa bat intimoagoa, militanteen bizipenei lotua. Epikarik gabe. Ekintzailearen urratsak. Etsaiaren atzaparretan hondoa jotzea. Borroka armatuaren prezio zamatsua larrutik ordaindu beharra, hain luzaz. Pagatu beharreko ordainez soinean bezala ariman markatzen diren orbainak. Dena maitasun ixtorio batekin gurutzatua.\nUne batzuetan Gipuzkoako euskaldun honi gogor egin zaio bi protagonisten biluztea. Etxegarairen liburua irakurri duenak badu ausardia horren berri, baina hala ere gutxitan azaldu ohi ditugu gure barrunbeak horrela euskaldunok, gutxienik belaunaldi batzuetakook. Torturapean nola kantatu duen kontatzea. Maitearekiko solas samur horiek. Hain dira biluzten, kamera daraman lagunari aitortzea beste pretentsiorik ez balute bezala, ezen eta erretorika-interpretazio guztia ikuslearen esku uzten duten.\nErtz gehiago baditu “Sagarren Denbora” honek. Euskararen drama, familiako tragediak, Sao Toméko mixeriak, protagonisten gainean hegalka dabilen patua… Jakes Abeberrik esan omen du, filma ikusi ondoan, gai unibertsalak jorratzen dituela. Hala da, Etxaluz-Etxegarairen historiarekin-ixtorioekin egin litezke tragedia greziarra, nobela, pastorala, kantata edo kronika periodistiko handia. Josu Martinezek eta Txaber Larreategik ondo usaindu dute eta aski izan dute bi protagonistak kamera aurrean azaltzearekin. Makillaje tanta batek itsusituko zituen. Narratzailea soberan egongo zen. Aldiz, zer-nondik kendu izango zuten buruhauste.\nSoinu-musikaren mailak emozionatu ninduen. Arkaitz Minerrek lan ederrak egin ditu lehendik eta honakoan esango nuke filmaren ardatzetakoa dela. Orain arte Cesarea Evoraren ahotsean ezagutzen genuen “Sodade” kantatzen Maddi Oihenartek biloak xutiarazten ditu. Pantxo eta Peioren “Azken dantza hau” Sao Toméko kantari beltzaren ostatuko grabazioarekin hasi eta nola fusionatzen duen Minerrek taldean bukatuko denarekin… ederra.\nNi ez bezala zinemara sarri doazenek esango dute diziplina horren arauen barruan nola kalifikatzen duten “Sagarren Denbora”. Niri dokumental gisa indar handikoa iruditu zait, edozein telebistatan emateko modukoa. Gite-Ipesek promoziorako sos handirik izango ez duen arren, seguru jendeen arteko ahoz-ahozkoak zabalduko duela ixtorio handi honen albistea.\nkristiane | 2010 ekaina 14 at 13:40\nJakin gabe, bainan nahi delarik, gauza interesantak lortzen direla bihotzari edo hormoneri (nere ustez hor kokatzen delako arima) mintzoa ematen dielarik, diozu?\nTeknikaren eta jakintzaren laguntzarekin noski, zuk, Josu, Txaber, Hibai eta Arkaitzek badakizue hortaz.\nEskerrak zueri. Elkar atxikitzen gaituen karrarekin.


Erdoi beltzezko burdin-arantza\nlarra inguruko elorri;\nzeru urdinez bero orizka,\nlarran lur lakarra gorri.\nBelar berdeak, belar guriak\nerre egin dira, erre;\nardi otzanak Matxinen larran\naserre daude, aserre.\nTxutxu ta mutxu, ixi ta mixi,\ngizen ta mizen, lasai ta masai,\naurrean duten txakurra.\nZuri ta gorri, gorri ta zuri,\nbeldur itoa leher indartsu,\n—Txakur jauna! Sumindurik eta samindurik gaude atsekabearen atsekabez, eta guztiz nekaturik. Itota gaude esparru hontan eta gorriak ikusten ditugu lur gorri honen agortasunean. Ez ahal dago beste landarik, beste belarlekurik, beste barrutirik lasaitasun aundiagoz bizi izateko? Esparru ito hontan bizi izango ahal gara beti?\nZure eta gure ugazabarengana joatea nahi dugu, argi ta garbi egia esatera. Gure bildotsak, gure artile, gure esne, gure aragi..., ematen diogu; gure bizia ematen diogu... Ta zer ematen digu berak? Gure esparrutik kanpo agiri diran larra ederrak...? Bai zera! Larra gorriak bakarrik.\nZutaz ere zerbait esan beharra dugu. Zuk ez diogu ezer ematen ugazabari eta berak, ostera, guleriak guztiak egiten dizkizu zuri: berarekin ibili, berarekin jatekorik gozoenak jan, berarekin ongi ta lasai bizi; bizi, bizi... Eta gu esparruan, esi barruan, esparruan goseak ilik, esparruan bizi ezinik, bizia emanez, esparruan egon behar. Eta aserre gaude...\nGoiko goian, berezko lege,\nmuna gainean dago txakurra\nArdi larrien arrenkurak\narretaz ditu hark entzun;\nbeekariak zaunka isildu,\nta aita bihotzez erantzun.\n—Bai, egia da. Arrazoia duzue. Badakigu, ongi jakin ere, nire ugazabak eta nik. Eta ahalbait arinen atera nahi zaituztegu egoera estu ta larri hortatik. Bai, horretan gaude aspaldion. Baina zuok uste duzuen aina erreza denik ez uste. Arduretan gaude eta laister egingo dugu zerbait zuen alde. Pazientzia apur bat bien bitartean, pazientzia apur bat... Eta zentzunez jokatu. Galduak zarete, bestelan, galduak.\nEtsai asko daude zuen inguruan zuek ondatu nahirik, etsai gaizto asko. Ez ahal zarete konturatzen? Zenbat otso, zenbat azeri, zenbat... arerio zuen ingurumarian! Baina hemen gaude gu, lapurrengandik zuek zaintzeko, etsai guztiengandik zuek jagoteko. Zer egin dezakezue zuek bakarrik? Zer gure laguntzarik gabe? Ezer ere ez, gaixook! Gu, zuon serbitzariok, zuen ondoan egon ezik, zuen artile, esne ta bildotsak ezezik, zeuok ere gaizki, oso txarto ibiliko zinatekete, nora joan ezean, zer egin ezean, zer jan ezean...\nZaudete isilik eta geldi, ba. Eta pazientzia pizka bat. Laister etorriko da ugazaba, laister, eta...\nardiak larran esi barruan\nisil, geldi, larri, bakar...


AGINDUA, 2021eko urriaren 6koa, Jaurlaritzako lehenengo lehendakariorde eta Segurtasuneko sailburuarena, Larrialdiei Aurregiteko Bidea-Labi Euskadiko Babes Zibileko Plana formalki desaktibatzea xedatzen duena. Plan hori 2020ko abuztuaren 14an aktibatu zen, COVID-19a hedatzearen ondorioz sortutako osasun-larrialdiari aurre egiteko. - Eusko Jaurlaritza - Euskadi.eus\nOsasuneko sailburuak egun horretan bertan egindako errekerimenduari jarraituz, Segurtasuneko sailburuak 2020ko abuztuaren 14an erabaki zuen Larrialdiei Aurregiteko Bidea-Labi Euskadiko Babes Zibileko Plana formalki aktibatzea, COVID-19a hedatzearen ondorioz sortutako osasun-larrialdiari aurre egiteko.\nHurrengo egunean, Lehendakariak abuztuaren 15eko 17/2020 Dekretua eman zuen, zeinaren bidez Lehendakariak plan hori zuzentzeko eskumenak bereganatzen baititu.\nHarrezkero, pandemiari aurre egiteko helburuarekin, Lehendakariak dekretu ugari eman ditu, erregulazioak ezartzeko eta osasun publikoko neurriak hartzeko. Denbora horretan, Legebiltzarrak ekainaren 24ko 2/2021 Legea ere onartu du, COVID-19aren pandemia kudeatzeko neurriei buruzkoa.\nBestalde, Lehendakariari Labi plana zuzendu eta koordinatzeko eginkizunetan aholkuak eta laguntza emateko sortutako aholku-batzordeak 24 lan-saio egin ditu. Azkenekoan, urriaren 5ekoan, jakinarazi zuen erabaki zuela pandemiaren ondoriozko osasun-larrialdiko egoera amaitutzat ematea, eta abuztuaren 15eko 17/2020 Dekretuaren bidez ezarritako Labi zuzentzeko eta koordinatzeko eskumenen bereganatzea ondoriorik gabe uztea.\nHori guztia betetzeko, urriaren 6ko 39/2021 Dekretua eman du; horren bidez, EAEn COVID-19 pandemiaren ondoriozko osasun-larrialdiko egoera amaitutzat ematen da, eta normaltasun berri batean sartzeko neurriak zehazten dira.\nOsasun-larrialdiko egoera amaitu ondoren, egokia da, halaber, Larrialdiei Aurregiteko Bidea-Labi Euskadiko Babes Zibileko Plana desaktibatzea.\nHorrenbestez, apirilaren 27ko 1/2017 Legegintzako Dekretuaren bidez onartutako eta indarrean dagoen Euskal Autonomia Erkidegoko Larrialdiak Kudeatzeko Legearen 11.h) artikuluak ematen dizkidan ahalmenak erabiliz, honako hau\nLehenengoa. Larrialdiei Aurregiteko Bidea-Labi Euskadiko Babes Zibileko Plana desaktibatzea, zeina 2020ko abuztuaren 14an aktibatu baitzen, COVID-19a hedatzearen ondoriozko osasun-larrialdiari aurre egiteko.\nBigarrena. Agindu honek argitaratzen den egunetik aurrera izango ditu ondorioak.\nIkus: AGINDUA, 2020ko abuztuaren 14koa, Osasuneko sailburuarena, zeinaren bidez Segurtasuneko sailburuari eskatzen baitzaio aktiba dezala formalki Euskadiko Herri Babeseko Plana (Larrialdiei Aurregiteko Bidea-Labi), COVID-19aren hedapenak eragindako alerta sanitarioaren aurrean.


:fedibertsoa: Dabid: "Etxean dugu Larrun 254 zenbakia: Autodefentsa dig…" - Mastodon.eus\n2020(e)ko Uzt 22, 16:09 · · 2 · 2 · 2\n2020(e)ko Uzt 22, 16:18\n@dabidnet @larbelaitz uauuu!!!\nEa noiz iristen zaidan etxera! Irakurtzeko irrikitan!\n2020(e)ko Uzt 22, 16:52\n@izaro @larbelaitz bitartean hemen daukazu PDF fitxategia 😜 https://www.argia.eus/astekaria/docs/2696/azala/larrun_254.pdf\n2020(e)ko Uzt 23, 05:40\nAupa @dabidnet eta @izaro, hemen duzue artikuluaren lotura: https://www.argia.eus/argia-astekaria/2696/autodefentsa-digitala Ea zer iruditzen zaizuen!\nEskerrik asko Dabid elkarrizketagatik eta egiten duzuen lanagatik! Segi fin-fin!\n2020(e)ko Uzt 23, 05:50\n@larbelaitz @dabidnet Mila esker bioi!\nBegirada bota diot eta itxura ona du, gainera gomendatutako aplikazioen zerrendak eta taula oso interesgarriak dira! Haietako asko ezagutzeak pozten nau!\nHala ere paperean sakon eta lasai irakurtzeko itxarongo dut. Mila esker biei!\nAh, eta elegante txo, @dabidnet argazkian! ;)\n2020(e)ko Uzt 23, 06:02\n@izaro @larbelaitz argazkia koadrilarekin komentatzen ibili nintzen atzo eta Marx-en itxura modernizatua daukadala esan zidaten (kabroiak) https://upload.wikimedia.org/wikipedia/commons/thumb/0/0a/Marx7.jpg/1200px-Marx7.jpg\nErronka: Asmatzeko gai ote zara Criptica-ko taulari (13. orrialdea) zer aldaketa egin diogun? 😜\n2020(e)ko Uzt 23, 13:01\n@dabidnet @larbelaitz Ba bai, zure kuadrilakoek arrazoi dute, badaukazu halako #CyberMarx itxura bat!! :D\nErronka gogorra jarri didazu... ea denbora hartzen dudan... besarkada bat!\n2020(e)ko Uzt 23, 20:13\n@dabidnet @larbelaitz here we go!!\n2020(e)ko Uzt 23, 21:24\n@izaro @dabidnet ea zer iruditzen!\n2020(e)ko Uzt 24, 05:49\nNiri asko gustatut zait! Agian pribatasunari buruz hausnarketa gehiegi egin ez duen batentzat terminologia eta kontzeptu batzuk ulertzeko zailtasunak egon daitezke (agian, ez dakit ziur, eh!) baina oso lan interesgarria egin duzuela uste dut.\nAlternatibak erakutsiz, irakurketa onak gomendatuz... bejondeizuela!\n2020(e)ko Uzt 24, 06:09\n@izaro @dabidnet eskerrik asko Izaro! Pozten naiz 🙂\n2020(e)ko Uzt 24, 05:47\n@dabidnet @larbelaitz Zure erronkari erantzunez... izan daiteke #SMS-en kodea erabilgarri bezala jarri duzuela zuek, eta #Criptica-koek berriz "-" dutela bere taulan?\nBilaketa egin behar izan dut gero...\n2020(e)ko Uzt 24, 05:56\n@izaro @larbelaitz gua gua gua guaaaaa 😜\nEz, ez zen hori, hori berdin mantenu da. Telegrameneko kodea erabilgarri zutabean egin dugu aldaketa, Criptica-k Bai jarri zuen eta guk Partzialki jarri dugu. Bezeroa librea da, baina zerbitzaria ez da librea (eta ez dut uste inoiz librea izango denik).\nNire iritziz, gaur egun ezin genezake esan Telegram software libreko proiektua denik.\n2020(e)ko Uzt 24, 06:04\nHori taulan konparatzeagatik gertatzen zait... irakurri eta ikertu izan banu aterako nuke ziur! Hau da hau! #CiberMarx-en pribatasun joko bat prestatu beharko zenuke horrelako galderekin. Noizean behin bota, eta ea nork erantzun eta nolako eztabaidak sortzen diren ikusteko!\nEta Telegramena gainera zure ahotan askotan entzundakoa da!\n2020(e)ko Uzt 24, 16:12\n@dabidnet @izaro @larbelaitz Tartean sartuko naiz aipatzeko Signal gomendatu beharrean, Matrix potrokoloak, #Element kasu, erabiltzen dituzten aplikazioak gomendatzeko.\nSignal zentralizatua da ta telefono zenbakia behar du. Matrixek ez ordea.\nBaño noski, Signal hobe pribatutasun aldetik WA ta Telegram baño 😊\n2020(e)ko Uzt 24, 17:29\n@PorrurenGrabatokia @izaro @larbelaitz arrazoia daukazu, nire zereginen zerrendan dago tailerra eguneratzea, ea tarte bat ateratzen dudan. Bizardun biejuno hauek 😜😜\nDena den, Riot ere aipatzen dugu azken taulan, ezta? Hor ere banatua dela eta fundazio batek kudeatzen duela azaltzen da.\n2020(e)ko Uzt 24, 20:11\n@dabidnet @izaro @larbelaitz baibai, agertze da taulan!\n2020(e)ko Abu 09, 14:36\nArtikulua irakurri dut eta oso ona iruditu zait. Aipatzen diren liburuak irakurtzeko gogoa sartu zait gaiean sakontzeko. Zorionak!


Osasuna zahartzaroan - Zientzia.eus\nHasiera » Artikuluak » Osasuna-zahartzaroan\n2018/06/01 Felipe Esteban Aizpuru Barandiaran - Osasun-ikertzailea Osakidetzan | Iñaki Peña Bandres - Barne-medikua Osakidetzan Iturria: Elhuyar aldizkaria\nGero eta botika gehiago hartzen dituzte adinekoek, baina zalantzazkoa da bizi-kalitatea bermatzen ote duen horrek. Medikuntzak badu garaia zahartzaroaren aurrean zer jarrera hartu behar duen birplanteatzeko. Osakidetzako bi medikuren hausnarketak jaso ditugu horretarako: Iñaki Peña Bandres, doluan aditua, eta Felipe Aizpurua Barandiaran, ikertzailea.\nZaharrentzako errezetarik onena, bertan behera uzten dena?\nFelipe Esteban Aizpuru Barandiaran\n2016an Gipuzkoan egin zen ikerketa batek azaldu zuen hainbat faktore daudela lotuta zaharren osasun txarrarekin. Arazo sentsorialak—gortasuna, itsutasuna—, loaren kalitatea, jarduera sozial urria eta, horren guztiaren gainetik, medikamentu asko hartzea ziren faktore adierazgarrienak, ikerketa horren arabera.\nEzinezkoa da osasungintzatik arazo sozialen konplexutasunari aurre egitea. Arazo sentsorialei dagokienez, aurrerapen teknologikoak espero ditugu datozen urteetarako. Loari buruz, Los Angeleseko UCLA Unibertsitateak egindako berrikuspen batek argi utzi zuen lo egiteko arazoak ohikoak direla zaharrengan, baina ez ditugula pazienteak aztertzen arazo horiek hautemateko, nahiz eta prozedura eraginkorrak eta seguruak egon badauden, haiek detektatzeko eta tratatzeko.\nMedikamentuen erabileraz, Euskal Osasun Inkestaren arabera, 75 urtetik gorakoen % 95ek egunero hartzen du medikamenturen bat. Erabilienak tentsio arterialaren, bihotzekoaren edo kolesterolaren kontrakoak dira. Baina medikamentuek albo-ondorioak ere izaten dituzte zaharrengan. Lasaigarriek, adibidez, buru-argitasunean eta orekan eragiten dute. Analgesikoak, berriz, mina hobetzen ez dutenean, medikuak ez ditu aldatzen, ezta kentzen ere. Medikamentu batzuen konbinazioak elkarren aurkako eragina sortzen du, eta zaila da kontrolatzea. Gainera, medikamentu batzuek eragin handiegia daukate zaharrengan, adibidez, diabetesaren aurkakoek, edo ahulegia, estatinek, kasurako. Azken finean, medikamenduak gehitzen dira, baina oso arraroa da haien preskripzioa bertan behera uztea, eta ondorioz, aurreko eragin guztiak gero eta posibleagoak dira. Bukatzeko, esan beharra dago medikamentuak ez direla ia probatzen adinekoengan, baina, hala ere, eman egiten dizkiegu.\nLaburrean, askotan errezetarik onena bertan behera uzten dena da. Zaharrei kezka eragiten dieten arazoek erro sozialak dituzte gehienbat, eta osasunari lotutako arazoen aurka egiteko, baditugu erreminta eraginkor asko. Osasun-profesionaloi dagokigu ikastea eta behar den moduan erabiltzea.\nDenbora igarotzearen eta heriotzaren aurrean trakets\nMendebaldeko jendartean lehen mailako arazoa daukagu zahartzaroarekin; osasun-arloarekin ez ezik, esparru soziofamiliarrarekin ere. Alde batetik, populazio-piramidea erabat desitxuratuta daukagu, gero eta adineko jende gehiago baitago. Halaber, inor gutxik onartzen du sektore horren parte izatea, zaharra izatea, alegia. Zaharra hitza bera ere iraintzat hartzen da kasu askotan. Eta hori, berez, hasteko, arazo potoloa da, nire ustez.\nHoriek horrela, urteekin batera, normalean, gaixotasunak eta arazo funtzional eta kognitiboak ere pilatzen dira, eta eurekin batera, botiken erabilera gora doa sarritan. Zorionez, badaude hainbat ikerketa ariketa fisikoari garrantzia ematen diotenak; funtzionaltasuna ahalik eta gehiena luzatzeko estrategiak ematen dituzte, farmakologikoak ez direnak. Gainera, osasungintzan, farmakoen depreskripzioa ere planteatzen da hainbat lekutan, beharrezkoak ez diren botikak kentzea edo ez gehitzea, alegia.\nZoritxarrez, zahartzaroaren nolabaiteko ukapen horretaz gain, badaude martxan hilezkortasunaren inguruko eldarnio kolektiboak. 1960ko hamarkadako kriogenizaziotik, gaur egungo Silicon Valleyra. Eta, antza denez, azken aldian ahaleginak egiten ari dira adinekoen bizi-kalitatea hobetuko duten botikak lortzen. Denok nahi izango baikenuke, jakina, gehiago bizitzeaz gain, kalitate hobearekin ere bizitzea. Baina farmakoen bidez? Are farmako gehiago hartu behar izango dituzte adinekoek?\nMediku gisa, atseginez hartzen ditut hobekuntza farmakologikoak, noski; zalantzarik gabe, posologia gero eta errazagoak edukiko ditugu, industriak gero eta botika hobeak diseinatuko ditu. Eta horri esker, bizi-kalitatea hobetu daiteke. Baina konponbide magikoekiko guztiz eszeptikoa naiz, ez dut uste gizakiak askoz gehiago lortuko duenik. Eta are gutxiago guk ikusiko dugunik.\nOsasuna zahartzaroan - Elhuyar Aldizkaria 2018-6-1\nEmakumea eta osasuna jardunaldiak - Iñaki Peña - Zientzia.eus 2017-5-8\nBad sleep may predict pot and alcohol use - Futurity 2016-9-22


Txorierriko EH Bilduk eskatu du Eurokopa dela-eta aireportuaren ordutegia ez luzatzeko - Txorierri - Aikor.eus\nTxorierriko EH Bilduk eskatu du Eurokopa dela-eta aireportuaren ordutegia ez luzatzeko\nAikor aldizkaria 2019-12-18 15:55\nLoiuko, Sondikako, Derioko, Zamudioko, Lezamako eta Erandioko Udalek (EAJ), bestalde, adierazi dute ordutegiaren luzatzea ohiz kanpokoa izango dela, kirol-ekitaldia Bilborako eta Bizkairako onuragarria izango baita.\nEurokopa ekainaren 15ean, 20an, 24an eta 28an izango da Bilbon, eta, komunikabide batzuetan iragarri dutenez, Bilboko Udalak eskatu du egun horietan aireportua gau osoan irekita egoteko. Horiek horrela, Txorierriko EH Bilduk eskatu du herritarren atsedenerako eskubidea errespetatzeko eta aireportuaren ordutegia ez luzatzeko. Halaber, udalerrietan mozioak aurkeztuko dituzte, “orain arte onartutako akordioak errespetatu daitezen”.\nTxorierriko EH Bilduk adierazi du Bilboko Udalaren eskaera “Txorierriko biztanleen gutxieneko bizi-baldintzen kontrakoa” dela. Gainera, gogoratu du Loiuko aireportuan hegaldiak 06:45etik 00:55era izaten direla, eta, ondorioz, “txorierritarron atsedenerako eskubidea bost ordu eta 55 minutukoa” dela. Alderdi abertzalearen ustez, aireportuaren gaur egungo zerbitzua nahikoa da. “UEFAk Bilbo egoitza izatea onartu zuenean, Loiuko aireportuaren ordutegia ere hartu zuen ontzat. Era berean, onartu zuen Loiuko eta Forondako aireportuen artean nahikoa zela jardunaldiek ekarriko lituzkeen joan-etorriei erantzuteko, aireportuen zuzendariek adierazi zuten moduan”.\nEH Bilduk gaia eramango du Txorierriko udalbatzetara, “aireportuaren ordutegia ez luzatzeko eta, bide batez, orain arte aho betez egindako eskaerak errespetatu daitezen”. Gogora ekarri duenez, 2015ean aireportuaren ordutegia ez luzatzeko eskaria onartu zen udalerrietan. “Alderdi guztiok sinatu genuen eskera, EAJ barne”.\nBestetik, Loiuko, Sondikako, Derioko, Zamudioko, Lezamako eta Erandioko Udalek ohar bat kaleratu dute batera. Horretan azaldu dutenez, Bilbo Eurokoparen egoitza izan zedin, UEFAk aireportuan gauean ere hegaldiak egoteko baldintza ipini zuen, eta, hori dela eta, alkateek erakunde hauetako ordezkariekin batu dira: Bizkaiko Foru Aldundia, Eusko Jaurlaritza, Espainiako Gobernuko ordezkariordetza, Loiuko aireportua eta Bilboko Udala.\n“Aireportuaren ordutegia San Mamesen partida egongo den hiru edo lan egunetan luzatzea puntuala izango da, kirol-ekitaldia ohiz kanpokoa delako eta Bizkaia osorako onuragarria delako. Berdin-berdin egin zen Errugbiko Europako finalak izan zirenean”, esan dute. Oharrean adierazitakoaren arabera, aireportuaren zuzendaritzari eskatu diote Forondako aireportua 24 orduan erabiltzeari lehentasuna eman diezaiola. “Era berean, eskatu diogu ahalegin berezia egin dezala irteerak ohiz kanpoko hegaldietarako luza daitekeen ordutegi barruan egin daitezen, errugbiko finaletarako egin zen moduan”.\nJakinarazi dutenez, Bilboko Udalari ere egin diote eskaera: UEFArekin etorkizunean egingo diren batzar eta kontratuetan Forondako aireportua lehen aukeratzat har dezala hegazkina erabili behar duten futbolzaleentzat. Azkenik, Loiuko aireportuari dagokionez, herritarren eskubide eta interesen alde egiten jarraituko dutela adierazi dute.


PROFEZIA 62, ERREGEA DATOR\n2002ko irailaren 16an, Yom Kippur Egunean\nElisabeth: [Nikomia ere entzun dakioke atzekoaldean]\nHortaz, Zeruko Aita YAHUVEH, ZURE Seme YAHUSHUAREN Izenean, Yom Kippur honetan, galdetzen dizut: ba al duzu hitzaren bat? ZUGANA gatoz, ZURE ahotsa entzun bila, ohoratuko bazeniguke, mesedez, hitz batekin. Oreina hatsantzen dena bezala ura eske gara. Egarri gara gehiago ZUGANDIK entzuteko. Eskertzen dizugu, Aita. Errieta egiten dizugu eta lotu, satanas, kanpora honetatik YAHUSHUA ha MASHIACHREN Izenean, ez duzu parterik honekin ezerez, ezen gu YAHUVEH, YAHUSHUA eta RUACH ha KODESHI gatxezkie. Ez daukazu ezer gugandik galdatzeko ezer ere ez. Errenditzen gara Jainko Jauna Ahalguztiduna YAHUVEH, YAHUSHUA eta RUACH ha KODESHI eta ihardukitzen dizugu, satanas, eta zuk ihes egin behar duzu.\n[Hizkuntzetan hitz egiten] Lucas 10:19 satanas, “Begira, sugeak eta eskorpioiak zapaltzeko eta etsaiaren indar guztiak menderatzeko ahalmena eman dizuet, eta ezin izango dizue ezerk kalterik egin.” Horregatik, satanas, Berba horretan gaude. Galdu zaitez, deabrua, ez duzu parterik gurekin. [Nikomia: adierazten dugu YAHUSHUA ha MASHIACHREN Izenean]. Horrela da, bakarrik hitza sortuko da, izango da YAHUVEH, YAHUSHUA eta RUACH ha KODESHENA. Inolako hitz faltsurik ezin du agertu nire haragiaren bidez, inolako hitz faltsurik ezin du agertu demonio baten bidez ager arazten nire haragiaren bidez, inolako hitz faltsurik ezin du sortu, zeren YAHUSHUAREN Izenean, nik bakarrik esaten ditut nire Aitatxo Jainko YAHUVEHK, sortu ninduena, nahi duena nik esan dezan, ohoratzen dutenak, goraipatzen dutenak YAHUVEH, YAHUSHUA eta RUACH ha KODESHEN Izena.\nHitz egin ZURE haurrei, Oi, Aitatxo, hitz begi ZURE haurrei, hitzaren bat baldin badaukazu.\nErrazu herriari: Oihukatu lurraren alderdi batetik bestera: NIRE SEMEA DATOR!!! ERREGEEN ERREGEA ETA JAUNEN JAUNA!!! Erraiezue, ENE haurrak: Damutu zaitezte, Zeruko Erresuma hurbil dago. MAKURTU AHUZPEZ YOM KIPPUR EGUN HONETAN, MAKURTU ZAITEZTE AHUZPEZ ESPIRITUAN, AHUSPEZTU ZAITEZTE HORIZONTALKI ZUEN AURPEGIAK LURRERANTZ, ERREGEA BAITATOR.\nIseka egin dezan munduak, trufatu daitezen fariseuak, ez da geldituko, ERREGEA BADATOR ETA. HURA ez dator uste dutenentzat ez direla bekatariak, zintzotzat hartzen dutenak haien burua, ez daukatenak zertan damutu ere. BERE haurren bila dator, Emaztegaiaren bila obeditzea nahi duena. Gerlarien bila dator BERE Izen Santuaren guda egiten dutenak. Denei kendu zaiela Jainkoaren Aintza apalki aitortzen dutenen bila dator.\nEgon zaitezte prest, bakarrik, ENE haurrak. Ez du axola ezagutzen baduzue eguna eta ordua. Zein emaztegai ez daki noiz bere senargaia hurbiltzen zaion? Zein emaztegai ez da aurretik prestatzen? NIRE benetako Emaztegaia direnak entzuten dute NIRE ahotsa, prestatzen dira, irrikatzen dute eta Santutasuna bilatzen dute, fariseuaren legamia gorrotatu ordea.\nEzkutatu zaitezte, ENE haurrak, une batez, zeren zeru guztiak ohar egiten du eta gudak ohar egiten du satanas eta bere demonioen aurka. Borrokatzen da Erregea datorrelako. Lurrak dardaratzen ari da eta astintzen beldurrez lurreko hainbat tokitan. Uholdeak ikusten dituzue; hauexek dira NIRE malkoak. Gogoratu uholdeak etorri zirenean Noeren garaian, gogoratu nola iseka egin zioten eta jarraiki zuten iseka egiten euriak etorri zirenek denbora arte. Baina NIK esan nien NIRE haurrei, Noe eta bere familiari, sar daitezen arkan eta atea buxa dezaten, eta uholdeak heldu zirenean, fedegabeek makilatu zuten ate hori. Orduan nahi zuten sartzea, orduan sinistu zuten NI NAIZ nor den, baina beranduegi zen haientzat eta uholdeak irentsi egin zien.\nHorrela gertatuko da berriro. NIRE Semearen justizian mantentzen direnak, haien etxeak gantzutu dutenak, NIRE Hitzean aterpe bilatzen dutenak, ahalegintzen direnak NIRI obeditzen, maite nautenak, zerbitzatzen didatenak eta lehenengo ipintzen nautenak, dakiten horiek lur honetako altxorrak ez direla izango haien zeruko etxera eraman ahal izango dituztenak. Mundu honetan, konturatzen dira, lapurrak sar litezke, zerrena eta herdoila lorrintzen dute. Uste duzuena altxorra dela lurrean, ezin duzu zurekin eraman lur hau uzten duzunean.\nAldiz, ENE benetako haurrak, ordea, ENE Emaztegai benetakoa, eraikitzen dituzte haien zeruko altxorrak, non zerrena eta herdoila ezin duten lorrindu. Lapurrek ezin dituzte ostu zuen altxorrak zeruan. Askok gabeziak igarotzen dituzte, baina NIREGATIK egiten dituzte, luxuei nardatzen arimak salbatuak izan ahal daitezen. Hauexek dira NIRE kuttunak, hauexek dira NIRE benetako altxorrak lurrean, NIRE Semearen Izenean hots egiten dutenak, YAHUSHUAREN Izenean, hainbeste bider egunean jada konta ezin ahal dituztenak ere. Hauexek dira NIRE haurrak, hauexen bila dator Erregea.\nYAHUSHUA bidean dago. ERREGEA DATOR! BERA da zure medeapena bekatugatik. BERA da Bildots Perfektua, sakrifikatua izan zena, orbain gabe, zimur gabe, inolako akatsik ez zen BERARENGAN aurkitua. BERAK ordaindu zuen mundu honengatik. BERA bahitua izan zen mundu honengatik, sinetsi ahal duten guztiengatik eta Odola Kalbarioan isuritakoa jaso dezaketen horiengatik. BERAK ordaindu zuen ordainketa zure bekatuengatik. BERA DA ZURE APAIZ GORENA. Ukatzen dioten Judu horientzat, musulmanak ukatzen diotenentzat: haiek aitortzen dute Abraham, Isaak eta Jakob, baina ez dute nahi BERARI onartzea MESIAS bezala, YAHUSHUA Izena badakar.\nOrduan, epaituak izango dira Moisesen Legearen arabera eta hobe dute ez dezaten haustu ezta agindu bat ere ez. Zenbati kostatzen zaie 10 obeditu? Saiatu 613. Zergatik uste duzue eman nizuela Apaiz Goren bat, hunkitua izango dena zuen gaixotasun eta ahuleziez? NIRE nahia baita inor galdu ez dadin. Baina Moisesgandik epaitua izatean ihardukitzen duten haientzat, orduan Moisesek epaituko die, eta DOHAKABEAK MOISESGANDIK EPAITUAK DIRENAK, EZ BAITAGO ERRUKIRIK BERARENGAN!\nBeraz, hamar egun begirunezko hauetan, poztu zaitezte ezagutzen duten guztiengatik YAHUSHUA Jauna bezala, poztu zaitezte BERA dela zuen MESIAS, zuen Askatzailea, zuen Sendatzailea, hura zeinen bitartez NIK bedeinkatzen dizuet, NIRI hots egiten didazuenean BERE Izenean, zeren NI, YAHUVEH, aintzatua naiz NIRE Seme YAHUSHUAREN bidez eta YAHUSHUA aintzatua da BERE Aita YAHUVEHREN bidez. Eta NIK atsegin dut NIRE haurrak babestea eta etsaia nahastea modu desberdin askotan.\nEsan nion Zerbitzari honi egun honetan ohartu dakizuen berrogei eguneko egonaldi berehalakoari buruz, zeren gizakiak ekoizten ditu gaixotasunak NIGANDIK ez direnak sortuak. Gero, gizakiak sortzen du txertoa deiturikoa. BAINA, KONTUZ, ENE HAURRAK, HERIOTZA DA ZIZTATUKO DUTENA ZUENGAN. EZ FIO IZAN GIZAKIAREN INOKULAZIOETAN, FIO IZAN ZAITEZ SALMO 91AN, SINETSI NIRE SEMEAREN IZENEAN ETA HOTS EGIDAZUE ETA INDARTU ZAITEZTE SALMO 91AN, NIK MANTENDUKO DITUDALA IZURRIAK ZUEN BIZITOKITIK URRUTI. Eta ohoratzen didazuenean benetako Sabbath egunean, ahal duzuen guztia egiten duzuenean obeditzeko, lehenengo jartzen nauzuenean zuen maitasun eta bizitzan, eta, senarra bezala, dagokion tokia hartzen duena emaztearenganako, babesa egongo da zuen egoitzetara helduko dena, zeren NIRE Semearen Odola zuengatik Kalbarioan isuria da, estali eta babestuko dizuena, NIRE Izenarekin deituak diren horiei, barruko jainkozaletasuna daukaten horiek.\nBERROGEI EGUNEKO EGONALDITIK KANPORATUAK\nHoni buruz beste parada baten hitz egingo dut, orain ez baita garaia. Ohartzen dizuet orain, ENE haurrak: OTOITZ EGIZUE SARTUAK IZAN EZ ZAITEZTEN BERROGEI EGUNEKO EGONALDIAREN ZENBAKIAN. Zeren jendetzak artaldean ganadu bezala eramanak izango dira areto eta estadioetara. Eta gaiztoak esango dute, gizakiaren babesari uko egiten diozuenez, orduan kutsatuak zaudete, arriskua zarete. Eta ganadua bezala eramana dena, jendez gainezka egongo da, ia zutunik egoteko lekurik ere ez da egongo.\nKONTUZ, ENE HAURRAK, ZUEN ZAINETAN ZIZTATUTAKO POZOIAZ. KONTUZ, ENE HAURRAK, ARNAS HARTZEN DUZUEN HAIZEAREKIN, KONTUZ, ENE HAURRAK, EDATEN DUZUEN URAREKIN. Benetan, NIRE errukia izango ez balitz, bizia ezabatua izango litzateke lurrazaletik. KONTUZ, ENE HAURRAK, ZUENGAN ZIZTATUA DUZUENAZ. Gogoratu non dagoen zuen fedea eta zuen konfiantza. Zaindu ondo dagoena. BABESTU ZUEN ASKATASUNAK ORAIN. Predikatzaileak, utzi eroskeriak jasotzeari, isilduak izan baitzarete denbora larregi. Azalpenak eskatuko dizkizuet ez ohartzeagatik NIRE ardiei. Eta altxatzen ez baduzue zuen ahotsa zerbitzari honek egiten duen bezala, IZANGO DA ARDIAK BEZALA HILTEGIRA ERAMANAK DIRENAK.\nGAZTEAK, ZAHARRAK ETA ADINEKOAK\n1. LEHENENGO ETA BEHIN OSO GAZTEAK DIRENAK\n2. GERO, ZAHARRAK\n3. ETA GERO HELDUAK JAUSIKO DIRA.\nBaina ez NIRE haurretariko edozeinek YAHUSHUAREN Izenean hots egiten dutenak, bakarrik NIRE ahotsa entzun eta obeditzen badute eta sinistu NIK babestuko dietela eta santutasunean NIRETZAT bizi direnak, NI Santu naizen bezala, eta ihes egiten badute gaiztakeriaren itxuratik ere, NIK babestuko ditut. Emango diet jakinduria. Ezkutatuko ditut. NIRE aingeruak egingo dute haien inguruan kanpaldia eta haien alde borrokatuko dute.\nZuek, bada, berrerosiak izan zarete, zuen bekatuengatik medeapen egin da. Hauxe da ospatu behar duzuena Yom Kippur egunean eta YAHUSHUA da BERE Izena. Eta beraz, ez zaitezte egon gehiago lotsaturik esateko Erregea dator! Baina berriro errepikatu behar dut, BERA ez dator Emaztegai ez esaneko baten bila. BERA ez dator haur ez esanekoen bila.\nBeraz, damutu zaitezte orain, ENE haurrak, beranduegi izan aurretik. Zeren GAITZA HANDIA DATOR. IZUGARRIZKO TSUNAMI BATEAN DAGO, fedegabetasuneko itsasikara. Baina begira gorantz, ENE haurrak, zeren NIK altxatuko dut zutoihala horren aurka bakarrik sinetsi ahal baduzu eta jaso NIRE Semearen maitasuna, barkamena eta errukia. Damutu zaitezte, hauxe izan beharko luke zuen deia denei bazter guztietan zabaleran eta luzeran, zeren: ERREGE YAHUSHUA DATOR!\nHonela da mintzatua, honela da idatzia, 2002ko irailaren 16an, Yom Kippur egunean. Hasi zen goizaldeko 5:18an 5:46 arte, otoitz denboraldi pribatuan nire senarrarekin, kideen otoitz premiak jasotzen genituen bitartean. Barkamena eskatzen dut entzun zenuten eztulagatik. Guda satanikoa egiazkoa da. Deabruak ez zuen nahi mezu hau irteterik, esku batzuk nire sama estutzen arituko balira zen, hasi nintzenean esaten: “Erregea dator!” Ez dugu borrokatzen haragia eta odolaren aurka, baizik eta ilunpeko gobernatzaileak daude, eta satanas eta haren demonioak ez dute nahi profetak hitz egin dezan.\nBaina, nolanahi ere, apalki, ematen dizuet berba hau Yom Kippur egunean. Irrikan nago zuei zeruan ikusteko.\nYAHUSHUAREN maitasunean, zuen Aizta, Apostolu Elisabeth (Elisheva) Elijah.\nYAHUSHUAK profetizatu zuen bezala azkeneko egunei buruz: “Eta munduari gainera datorkionaren ikaraz eta larriz, lur jota geldituko da jendea, ortzia dardarka ariko baita.” Lukas 21:26\nPrest al zaude espiritualki? Zeure familia al dago? Hauxe da Ministerio honen arrazoia, ohartu mezu profetikoekin, eta kemendu eta arima galduak YAHUSHUARENGANA eraman, MESIAS bakarra. Onartu baduzu YAHUSHUA zeure Salbatzaile pertsonala bezala, baina nahiko epel egon bazara zeure maitasun, obedientzia eta ibilbide espiritualean BERAREKIN, barkamena eskatu behar diozu atoan, eta RUACH ha KODESHEN (Espiritu Santuaren) betetasun berria. Premia duzu, ez bakarrik damutasunarena, baizik eta zuen bekatuengatik aldentzea, eta eskatu YAHUSHUARI zure bekatuak garbi ditzan BERE Odolarekin Kalbarioan isuria. BERAK, segituan barkatuko zaitu eta beteko RUACH ha KODESHEN pozarekin.\nInoiz ez baduzu onartu YAHUSHUA Salbatzaile bezala, baina Biblia Santuaren eta mezu profetiko hauen bidez, heldu zara konturatzera BERE errealitateaz eta BERE berehalako etorreraz, eta gura duzu onartzea BERE opari dohaina betiko biziarena zeruan, errazu Salbamen otoitz behean dagoena, eta adierazi zure bihotz guztiarekin … eta YAHUSHUA fidela da zuri barkatzeko, zuk aitortu, damutu eta aldentzen zaren bitartean zuen bekatuengandik, YAHUSHUAREN Izenean. Eta eskatu iezaiozu etor dadin zure bihotzera, eta bizi BERE (YAHUSHUARENA) bizia zuregan, zeuri erabiliz YAHUVEH eta YAHUSHUAREN aintzarako.\nYAHUSHUA maitea: Onartzen zaitut orain, nire Jauna eta Salbatzaile bezala, zeu zara nik maite dudan Jainkoa. Sinisten dut zeuk ordaindu zenuela nire bekatuen prezioa Kalbarioan. Hil egin zinen eta berpiztu hilen artetik hirugarren egunean. Eskatzen dizut etor zaitezen nire bihotzera, barka iezazkidazu nire bekatuak, garbi nazazun gaiztakeria guztiengandik. Sentitzen dut bekatu egitea, eta aldentzen naiz bekatu horiengandik. Eskerrik asko ni betetzeagatik zure RUACH ha KODESHEKIN, eta zuri zerbitzatzeko nahia emateagatik nire bizitzako egun guztiak, eta zure bizia nigan bizi dezazun, YAHUSHUA, aintzatua izan zaitezen. Eskerrik asko nahia ematen didazulako zure Biblia irakurtzeko eta jakinduria ulertzeko. Eskerrik asko maite nauzulako eta nire bizia salbatu duzulako, nire fedea hazi eragiten duzu, egun batean ni zurekin egoteko zeruan. Bete nazazu zure Espiritu Santuarekin orain, eta aska nazazu gaiztoarengandik YAHUSHUAREN Izenean, otoi egiten dut. Lagundu nazazu, YAHUSHUA, gogoratzen denak bekatu egin dutela eta YAHUVEHREN Aintzatik aldenduak daudela, eta ZEU etorri zinen gu, bekatariok, salbatzera, horregatik deitzen zara gure Salbatzailea. Amen.\nIrakurri otoitz hau eta gero irakurri berriro, oraingoan ez adimeneko ezagueraz, baizik eta ezaguera bihotzekoaz. Sinetsi fedez eta gogoratu YAHUSHUA, ez dela bakarrik Jainkoa, baizik eta BERA zure lagun mina dela. BERA asko arduratzen da zugatik. BERAK asko maite zaitu, zeu zaren moduan. BERAK gorroto ditu bekatua, baina BERAK maite zaitu, zuri, bekatariari.\nYAHUSHUAK ordaindu zuen zure bekatuen prezioa, orain ez duzu errudun sentitu behar edo kondenatua gehiago. Aitortu zuen bekatuak YAHUSHUARI. Aipatu zeintzuk diren, gero erraiozu sentitzen duzula, eskatu iezaiozu barkamena zure iraganeko eta gaur egungo bekatu guztiak. Bekatu bat da edozer gauza YAHUVEH Santu baten gogoko ez den egin zenuena edo egiten ari zarena. Inor ez da perfektu, gogoratu hau.\nIrakurri Testamendu Berria eta zoaz ezagutzen nor den YAHUSHUA. Juan 3:16. Bibliak dio aitortu behar diozula Jauna eta Salbatzaile bezala, BERAK zu aitortzeko aukera izan dezan Aitaren aurrean. Ez lotsatu YAHUSHUAZ. BERA ez dago zutaz lotsatuta. Erraiozu norbaiti onartu duzula Kalbarioko eta Nazareteko YAHUSHUA, egun honetan. Zeruko aingeru guztiak pozten dira. Utziguzu zurekin pozten. Artzainaren premia baduzu, bat baino gehiago daukagu. Ongi etorri YAHUSHUAREN familiara, irrikan gaude zurekin topo egiteko zeruan, ez bada lurrean.


Enplegua, gazteria eta aniztasun funtzionala jardunaldia Boluntan - EGK Enplegua, gazteria eta aniztasun funtzionala jardunaldia Boluntan - EGK\nEnplegua, gazteria eta aniztasun funtzionala jardunaldia Boluntan\nAtzo arratsaldean Euskadiko Gazteriaren Kontseiluko (EGK) Enplegu eta etxebizitza lan-arloak antolatutako ‘Enplegua, gazteria eta aniztasun funtzionala’ jardunaldia Boluntan ospatu genuen. Lehenik, hainbat gonbidatuk osatutako mahai-ingurua izan genuen. Marta Palenzuela (Enplegu eta Formakuntza teknikaria Lanbiden), Maite Eguskizaga (Bizkaiko Foru Aldundiko teknikaria), Pablo Moratalla (EHLABE), Nuria Fernandez (Lantegi Batuakeko langilea), Santi Martinez (CCOOeko Mugimendu Sozialen Idazkaria) eta Estibaliz Pérez de Beobide eta Jabier Riosek (Juventudes de Unidad Progresista – ONCE) Maialen Olabek, EGK-ko presidentak, planteatutako bi galdera hauei erantzuteko hamarna minutu izan zituzten.\nOstean, bertaratu zirenek galderak egiteko tartearen ondoren, hiru talde egin genituen aipatutako gaiei buruzko eztabaida txikiak sortzeko. Planteatutakoa horrela labur genezake:\nZein arazo dute laneratzerakoan aniztasun funtzionala duten pertsonek? Eta behin lana topatu dutenean?\nZein hobekuntza proposamen egingo zenuke?\nAzkenik, talde bakoitzeko kide batek gainerakoei bere mahaian eztabaidatutakoa laburtu zien, bai adostasunak kontatuz bai bidean landutako ideia, proposamen, zalantza, kezka eta bestelakoak mahai gainean jarriz.\nEz dugu aukera galdu nahi bertaratu ziren guztiei eskerrak emateko. Horrelako jardunaldiak oso garrantzitsuak dira guretzat hainbat arrazoirengatik. Batetik, EGKren funtzioa egiten laguntzen digute, hau da, gazteen iritzia bildu eta ondoren administrazioei helarazi politika publikoetan eragiteko. Bestetik, gure diskurtsoa osatzeko lehen eskuko hainbat esperientzia bildu genituen eta geroko eztabaida eta mahai-inguruan proposamen eta eskari ugari bildu genituen. Eta, azkenik, aniztasun funtzionala bezalako kontzeptu eta gaiak gizarteratzen eta mahai-gainean jartzen laguntzen digutelako.\nOrain etxerako lan potoloa dugu aurretik. Bildutako guztia hartu eta forma eman. Lasai egon emaitzaren berri emango dizuegula. Ohikoa den bezala, sare sozialetan gertutik jarraitu genuen eguna. Bereziki Twitter eta Instagram kontuetan.


Badok | ‘Powerhouse’, Orbain Unit-en lan berriaren aurrerapena\n‘Powerhouse’, Orbain Unit-en lan berriaren aurrerapena\nOrbain Unit taldeak prest du bere bigarren lana. Xerai izenburua du eta martxoan kaleratuko da bi formatutan. Gnowot Records zigiluak argitaratuko du CDa eta Crystal Mine-k kasetea. Aurrerapen gisa, “Powerhouse” estreinatu dugu gaur, inprobisaziotik abiaturiko 15 minutuko alea.\nHainbat taldetan (Akauzazte, Los Plomos, Killerkume, Anakrosis…) aritzen diren musikariak batu dira Orbain Uniten, inprobisazioan oinarritutako proiektu musikala sortzeko. Izan ere, free-jazz/avant-garde planteamendu batetik abiatuz noise, psikodelia, elektronika edota muturreko metaletik elementuak hartu eta geruza ezberdinez osaturiko garapen luzeko pieza hipnotikoak sortzen ditu boskoteak. Lehen diskoa, Suiseki, 2016an argitaratu zuen Repentino Records zigiluak.\nHainbat taldetan aritutako musikariez osatuta dago Orbain Unit.\nGaur egun honako hauek osatzen dute Orbain Unit: Iker Arrazola (bateria), Joxean Rivas (bateria, elektronika eta ahotsa), Txemi Artigas (baxu elektrikoa), Fernando Ulzion (saxofoia) eta Mikel Vega (gitarra elektrikoa eta efektuak).\nETIKETAK:AkauzazteCrystal MineGnowot RecordsKillerkumeOrbain Unit


X izpiak elikagaien industrian | Consumer\nX izpiak elikagaien industrian\nOrdenagailu bidezko tomografiari esker, produktu baten kontrol ez-suntsitzailea egin daiteke elaborazio-prozesu osoan zehar.\nDentsitate desberdineko ehunak zeharkatzen dituzten X izpien energia galtzean oinarritzen da ordenagailu bidezko tomografia (TC). Ordenagailuz prozesatutako elikagaiaren erradiografia ugariei esker, aztertutako produktuaren sekzioen edo filmen irudi oso zehatzak lor daitezke. Horri esker, hainbat elikagairen barne-egiturak eta -egiturak azter daitezke, hala nola frutak, gaztetako heltze- edo zulo-egoera desberdinetan. Halaber, aukera ematen du elikagai batek denboran zehar izan duen bilakaera edo bilakaera aztertzeko, zenbait tratamendu aplikatu ordez. OTA erabiliz, gris-eskala bateko irudi konputerizatuak lortzen dira; esate baterako, magro, haragi eta hezurrak urdaiazpiko gisa bereizten dira, bai eta gatza piezaren heltze-prozesuan nola zabaltzen den ere, teknika horrek aukera ematen baitu produktu bati erantsitako gatza dentsitate desberdinari esker ikusteko. Horrela, prozesu osoa kontrolatzen da, eta ustekaberik ez da izaten, produktua partzialki suntsitu beharrik gabe, tratamendu ez-inbaditzailea baita.\nOrdenagailu bidezko tomografiak aplikazio ugari ditu elikagaien industrian: prozesu berriak diseinatu eta garatzea, gatzetan ondutako haragi-produktuak eta arrainak kontrolatu eta optimizatzea, kanalak eta piezak koipe-edukiaren arabera sailkatzea, lehortze- eta heltze-prozesuak kontrolatzea hainbat sektoretan (haragia, arraina, frutak, gaztak…), frutaren kalitatea eta heltzea, elikagaiaren izozte-/desizozte-prozesuak kontrolatzea, produktuaren formazioa aztertzea.\nOrdenagailu bidezko tomografiaren bidez, kanalaren kalitatea ebaluatu eta haren konposizioa eta ebakiak bezalako parametroak zehaztu daitezke.\nKAren industria-aplikazioetako bat da txerri-kanalen osaera zehaztea. Gantzak, giharrak eta hezurrak dentsitate desberdinak dituztenez, teknologia horri esker gris-eskalako irudiak lor daitezke, kanaleko ehunak bereizteko. Horrela, kanalaren eta haren ebaketen osaera azter daiteke, egituraren ebaluazioarekin eta karakterizazioarekin. Irudi horietatik abiatuta, ekoizlearentzat hain garrantzitsuak diren datuak lortzen dira, hala nola, giharraren eta koipearen kantitatea eta banaketa, gantzak muskuluarekiko duen lodiera hainbat eremutan, eta ebakien bolumenak. Datu horiekin, kanalaren kalitatea ebaluatu ahal izango da, eta zenbait parametro zehaztu ahal izango dira, hala nola konposizioa eta ebakiak, eta muskuluen arteko gantza.\nLortutako irudiak zuzenean trata daitezke software espezifiko baten bidez edo estatistika-teknika aurreratuen bidez, bai eta bi sistemak konbinatu ere, nahi diren parametroak lortzeko. KAk zerrien sektorean duen beste aplikazioetako bat kanalak sailkatzeko ekipo automatikoen kalibrazioa da. Teknologia horren bidez, kanalen kalitatea baloratzeaz gain, ekoizpen-katea optimizatzen da, haren ezaugarrietara egokitutako prozesaketa egiteko.\nX izpiak urdaiazpikoan\nUrdaiazpiko ondua egiteko erabiltzen da. Teknologia horri esker, X izpien indargabetze desberdinari esker, ehunetako irudiak lor daitezke, gehitutako gatz kopuruaren arabera. Hala, giharra zenbat eta handiagoa izan, orduan eta handiagoa izango da gatzaren hedapena, eta, beraz, OTA erabilgarria da urdaiazpiko ondua gazitzeko eta lehortzeko prozesuak aztertzeko eta optimizatzeko. Aplikazio horien artean, hauek nabarmentzen dira: gazitze-prozesuari eragiten dioten faktoreen azterketa, gazitze-, atseden- eta lehortze-prozesuen optimizazioa, elikagaien segurtasunaren kontrola eta gatz gutxiko produktuen kalitatea, eta azken produktuaren kalitatearen ebaluazioa kasu guztietan.\nUrdaiazpiko onduaren gatz- eta ur-edukiak, bai eta uraren jarduera ere (aw), hau da, mikroorganismoak hazteko eta erreakzio kimiko desberdinak egin ahal izateko eskuragarri dagoen kantitatea, prozesu osoan aurresan daitezke, X izpiekin bi energia-banda desberdinetan egiten diren iragarpen-ereduak erabiliz, eta errore-portzentaje oso txikiko zenbatespenak lortzen dira. Parametro horien iragarpenari esker, zehaztu daiteke erdiguneko eremu kritikoetan gutxieneko kontzentrazioak lortu diren, prozesu osoan zehar, urdaiazpiko onduaren elikadura-kalitatea eta segurtasuna arriskuan jar dezaketen arazo organoleptikoak (zapore-, usain- eta mikrobiologia-aldaketak) gerta ez daitezen.\nGatza murriztuz gero, urdaiazpiko onduak egiteko prozesuak optimizatzeko ere eraginkorra da OTA, egungo eskakizunekin bat etorriz. Osasun eta Kontsumo Ministerioak, Elikadurarako, Jarduera Fisikorako eta Obesitatearen Prebentziorako Estrategiaren (NAOS) bidez, elikagaien sektoreko industriei eskatu die produktu osasungarriagoak garatzeko, dieta osasuntsu eta orekatua izan dezaten. Haren gomendioetako bat da produktu guztietan gatz gutxiago jatea, herritarrek sodio gutxiago har dezaten. Baina urdaiazpikoa murriztea ez da erraza, urdaiazpikoa egiteko ere zeregin teknologiko garrantzitsua baitu. Horregatik da garrantzitsua kasu horietan elaborazio-prozesuen jarraipen zehatza egiteko tresna izatea.\nProzedura ez-inbaditzailea denez, animalia bizietan ere zuzenean aplika daiteke OTA, hobekuntza genetikoko azterketak, hazkunde-kurbak eta gantza elikaduraren, arrazaren, sexuaren edo adinaren arabera jalkitzeari buruzko azterketak egiteko, besteak beste. Elikagaien industriari produktu seguruak eta kalitate handikoak lortzeko prozesuak optimizatzen lagunduko dion aplikazio teknologiko interesgarria.\nOrdenagailu bidezko tomografia (OTA) edo ordenagailu bidezko tomografia axiala (OTA), eskaner ere deitua, diagnostiko medikorako prozedura gisa sortu zen. Ordenagailu batek lagundutako X izpien teknologia erabiltzen du gorputzaren zeharkako irudi asko sortzeko (“tomoak” ebakidura edo ebakidura esan nahi du), eta 3Dko irudi zehatza ematen du. KAren osasun-erabileren artean daude hautsitako hezurren azterketa, tumore-patologiak, odol-koaguluak eta bihotz-eritasunen zeinuak, eta barne-hemorragiak bilatzea. Orain, KAren aplikazio berri horrek bat egiten du elikagaien industrian sortzen ari diren teknologiekin, elikagaien barrualdea sistema ez-suntsitzaile eta inbaditzaileen bidez ikusteko eta haien kalitatea eta segurtasuna kontrolatzeko ekoizpen-prozesu osoan.\nX izpiak aldez aurretik erabili ziren elikaduran, ontziratutako produktuaren barrualdea ikusteko (ontziratzean akatsak detektatzea) eta ezpurutasunak eta hondakin kutsagarriak detektatzeko, hala nola prozesatutako arrainen hondarrak, zerealen edo barraskiloen laukitxoen hondakinak barazkietan, eta metalak egon zitezkeenak. Ontzien osotasuna egiaztatzeko eta latak eta poltsak ixtean irregulartasun txikiak daudela zehazteko ere erabili dira. Bestalde, X izpien erradiazio ionizatzaileak elikagaiak kontserbatzeko tratamendu fisiko bat dira, mikroorganismoak kendu eta produktuaren bizitza erabilgarria luzatzen baitute.\nimágenes-eu industria alimentaria-eu kalitate ordenagailu bidezko tomografia tximistak